«Εχουμε χρέος να κάνουμε αυτό που μπορούμε» | Η Εφημερίδα των Συντακτών\nΖοέλ Γκιό: «Αυτό που πρέπει να γίνει άμεσα είναι να περιοριστεί η υπερθέρμανση του πλανήτη στον +1,5°C. Αυτό θα συμβάλει στην αποφυγή πολλών αρνητικών επιπτώσεων που συνδέονται με την αύξηση των ακραίων φαινομένων».\nΕΝΤΥΠΗ ΕΚΔΟΣΗ 02.06.2019, 12:31\nΗ Μεσόγειος έχει φτάσει δυστυχώς ήδη στο ανώτατο όριο του +1,5°C όσον αφορά την υπερθέρμανση του πλανήτη. Στη Συμφωνία του Παρισιού για το Κλίμα τον Δεκέμβρη του 2015 υπογράφηκε πως πρέπει να ληφθούν τα αναγκαία μέτρα ώστε η υπερθέρμανση της Γης να μην ξεπεράσει τους 2°C.\nΤι κι αν έχει βουίξει ο κόσμος πως η ώρα μηδέν, όπου η κατάσταση στο περιβάλλον θα είναι μη αναστρέψιμη, έφτασε; Τι κι αν οι επιστήμονες, όχι μόνο κώδωνα, αλλά καμπαναριά ολόκληρα κρούουν (και μάλιστα από τη δεκαετία του '80) για την περιβαλλοντική καταστροφή και την κλιματική αλλαγή; Τι κι αν από όλα τούτα εξαρτάται όχι μόνο το περιβάλλον, αλλά και η ίδια μας η ζωή;\nΤι κι αν, ειδικά σε μας την Ελλάδα που βρεχόμαστε από τη Μεσόγειο, το φαινόμενο της κλιματικής αλλαγής έχει ήδη φτάσει σε οριακό σημείο; Τίποτα απ' όλα αυτά δεν μας αγγίζει. Οπως φαίνεται δυστυχώς δεν έχει γίνει απολύτως κατανοητός από τον πολίτη ο μέγας κίνδυνος. Σίγουρα επίσης δεν έχει τεθεί σε εφαρμογή κανένα σχέδιο ανάσχεσης του δυσοίωνου μέλλοντος από τις πολιτικές ηγεσίες, όχι μόνο στην Ευρώπη αλλά σε παγκόσμιο επίπεδο.\nΠαρ' όλα αυτά, ο Ζοέλ Γκιό, φυσικός επιστήμων και διευθυντής Ερευνας του Γαλλικού Εθνικού Κέντρου Επιστημονικής Ερευνας (CNRS), ενός από τα μεγαλύτερα στην Ευρώπη, ειδικός για ζητήματα της κλιματικής αλλαγής, δηλώνει αισιόδοξος: «Και μόνο το γεγονός πως μαθητές σε όλη την Ευρώπη, απ' ό,τι έμαθα πρόσφατα και στην Ελλάδα, κινητοποιούνται στέλνοντας ισχυρό μήνυμα ενάντια στη συνέχιση της καταστροφής του περιβάλλοντος, στο πλαίσιο της παγκόσμιας πρωτοβουλίας #fridaysforfuture, ισχυροποιεί την ελπίδα μου για την αρχή της αλλαγής» μας λέει.\nΤον συναντήσαμε αμέσως μόλις έφτασε στη χώρα μας, έναν από τους δεκάδες σταθμούς της «περιοδείας ενημέρωσης» που κάνει για το θέμα. Την Τρίτη το βράδυ μίλησε στο Γαλλικό Ινστιτούτο Αθήνας και την επόμενη μέρα στο Πανεπιστήμιο Θεσσαλονίκης.\n«Δεν είμαι πολιτικός, αλλά ως πολίτης και ως επιστήμων πάνω στο θέμα της κλιματικής αλλαγής έχω υποχρέωση να κάνω κι εγώ την “περιοδεία” μου» μας λέει χαμογελώντας.\nΟ ίδιος εντάχθηκε στο ερευνητικό κέντρο CNRS το 1985 και 20 χρόνια μετά, το 2005, βραβεύτηκε για το έργο του με το Αργυρό Μετάλλιο του Ινστιτούτου. Σήμερα, συνδιευθύνει το Labex OT-Med, ένα διεπιστημονικό πρόγραμμα για μελέτες σχετικά με τις αλλαγές στην περιοχή της Μεσογείου. Είναι επίσης συνυπεύθυνος στην ομάδα μοντελοποίησης του Ευρωπαϊκού Κέντρου Ερευνας και Διδασκαλίας Περιβαλλοντικών Γεωεπιστημών (CEREGE) και του προγράμματος Paleomex/Mistrals για τις σχέσεις ανθρώπου-κλίματος-περιβάλλοντος σε ιστορικές περιόδους που συμπίπτουν με την άνθιση μεγάλων πολιτισμών στην περιοχή της Μεσογείου.\nΜε απλά λόγια, γνωρίζει πολύ καλά τι συνέβη, τι συμβαίνει και τι πρόκειται να συμβεί στη δική μας θάλασσα, τη Μεσόγειο, εξαιτίας της κλιματικής αλλαγής.\nΜεσόγειος: ήδη στο όριο\n«Η έρευνά μου επικεντρώνεται στη μοντελοποίηση των διαδικασιών βλάστησης, τη στατιστική σύγκριση των προσομοιώσεων του κλίματος με παλαιοκλιματικά δεδομένα, τη μοντελοποίηση της δασικής παραγωγικότητας, την ευπάθεια των μεσογειακών δασών από την αλλαγή του κλίματος και την ανασύσταση του ευρωπαϊκού και μεσογειακού κλίματος στη διάρκεια των τελευταίων 10.000 ετών» μας εξηγεί.\n«Η Μεσόγειος έχει φτάσει δυστυχώς ήδη στο ανώτατο όριο του +1,5°C όσον αφορά την υπερθέρμανση του πλανήτη. Στη Συμφωνία του Παρισιού για το Κλίμα τον Δεκέμβρη του 2015 υπογράφηκε πως πρέπει να ληφθούν τα αναγκαία μέτρα ώστε η υπερθέρμανση της Γης να μην ξεπεράσει τους 2°C. Εμείς (σ.σ. η Διακυβερνητική Επιτροπή για την Αλλαγή του Κλίματος - IPCC) δημοσιεύσαμε τότε μία επιστολή όπου εξηγούσαμε πως το +1,5°C είναι το όριο. Αυτός ο μισός παραπάνω βαθμός μπορεί ν' ακούγεται λίγο, ωστόσο είναι απόλυτα καταστροφικός για τον πλανήτη, τη βιοποικιλότητα, τη χλωρίδα και την πανίδα (θαλασσών και ξηράς) και φυσικά για την ίδια την επιβίωση του ανθρώπου. Αυτό το όριο στη Μεσόγειο έχει ήδη φτάσει στον ανώτατο βαθμό. Ηδη έχει γίνει θέμα και στα μέσα ενημέρωσης πως εξαιτίας αυτής της υπερθέρμανσης και το κλίμα και της Ελλάδας έχει αλλάξει (μετατρέπεται σε τροπικό από εύκρατο) και τροπικά, εξωτικά ψάρια, αρκετά δηλητηριώδη για τον άνθρωπο, φτάνουν στη Μεσόγειο από τη Διώρυγα του Σουέζ και κατόπιν στον Ατλαντικό από το Γιβραλτάρ. Ηδη, λοιπόν, έχει αλλάξει η βιοποικιλότητα στη Μεσόγειο, με όποιο αποτέλεσμα μπορούμε να φανταστούμε ότι αυτό επιφέρει στην αλυσίδα της ζωής, αλλά και το ίδιο το κλίμα, με όποιο επίσης αποτέλεσμα αυτό φέρει στην αγροτική παραγωγή, ακόμα και στην ίδια την ψυχολογία αλλά και βιολογία του ανθρώπινου οργανισμού. Αυτό ήδη έχει καταγραφεί ως φαινόμενο εν εξελίξει» μας εξηγεί.\n«Δεν πιστεύω πως είναι δυνατόν να κάνουμε καλύτερα τα πράγματα. Πιστεύω όμως πως είναι δυνατόν να μην τα κάνουμε χειρότερα. Και, κυρίως, να σταματήσουμε όσο είναι καιρός πριν φτάσουμε στο όριο της μη αντιστροφής! Πρέπει να αλλάξουμε τελείως τη σχέση που έχουμε με τη φύση, να επαναπροσδιορίσουμε τη σχέση μας με το περιβάλλον. Οσο απόλυτο ή δύσκολο κι αν ακούγεται αυτό, αυτό πρέπει να γίνει (και κυρίως είναι ακόμη εφικτό!), γιατί αν συνεχίσουμε να πορευόμαστε όπως τώρα, είναι απολύτως βέβαιο ότι θα πέσουμε πάνω σε τοίχο» δηλώνει εμφατικά ο Ζ. Γκιό.\n«“Τοίχο” εννοώ την απόλυτη καταστροφή τόσο για το περιβάλλον όσο και για τη βιοποικιλότητα αλλά και για την ίδια την κοινωνία των ανθρώπων. Δεν μιλάω με εικόνες απόλυτης καταστροφής, όπως αυτές που βλέπουμε σε ταινίες του Χόλιγουντ. Θα υπάρχουν και ζώα και δέντρα. Αλλά θα έχει διαταραχθεί πλήρως η βιοποικιλότητα, καθώς και η ίδια η ζωή όπως την ξέρουμε. Και κυρίως, ούτε η φύση αλλά ούτε ο άνθρωπος θα μπορέσει να προσαρμοστεί στα νέα δεδομένα αυτής της νέας πραγματικότητας».\nΤον ρωτάμε αν ο ίδιος ήταν σκηνοθέτης, τι εικόνες θα πρόβαλλε στη μεγάλη οθόνη, αν συνεχίσουμε δίχως καμία ουσιαστική δράση ενάντια στην κλιματική αλλαγή.\nΜας απαντά προσεκτικά και μετρημένα: «Εξαρτάται. Αν μιλήσουμε για το φυσικό οικοσύστημα, θα βλέπαμε εικόνες ισχυρών πυρκαγιών, καταστροφής των δασών, αύξησης της στάθμης της επιφάνειας της θάλασσας. Αυτή μπορεί να φτάσει και το μισό με ένα μέτρο, που σημαίνει ότι θα χαθούν εκτάσεις γης, θα δημιουργηθούν προβλήματα σε παραθαλάσσια μέρη, ακόμα και σε πόλεις που βρίσκονται κοντά στη θάλασσα. Μπορεί ακόμα να μην μπορούμε να δούμε ποια πραγματικά αποτελέσματα θα έχει η αύξηση της στάθμης της θάλασσας, καθώς γίνεται ακόμη με αργούς ρυθμούς, ωστόσο αν συνυπολογίσουμε και το λιώσιμο των πάγων στην Αρκτική, τότε μιλάμε για άνοδο ακόμη και 2 μέτρων. Πέρα από αυτό, καθώς λιώνουν οι πάγοι, θα αρχίσει να εκλύεται από τη Γη μεθάνιο, ένα αέριο θανατηφόρο για τον άνθρωπο και για κάθε μορφή ζωής. Κι όμως, ήδη γίνονται συμφωνίες με πετρελαϊκές εταιρείες που θα εκμεταλλευτούν την καταστροφή των πάγων».\nΠόσο χρόνο έχουμε...\n«Ολα τα προβλήματα που έχουν να κάνουν με την κλιματική αλλαγή καταγράφονται από τους επιστήμονες και από αυτές τις καταγραφές φαίνεται ότι αυξάνονται με πολύ γοργούς ρυθμούς. Είμαστε πολύ κοντά στο να φτάσουμε σε αυτό που ονομάζουμε “οριακό σημείο μη αντιστροφής”. Αν δεν αλλάξουμε δραστικά τρόπο ζωής και σκέψης και δεν πιέσουμε τις πολιτικές ηγεσίες για ριζικές αλλαγές στο οικονομικό μοντέλο αλλά και σε δράσεις κατά της κλιματικής αλλαγής στα επόμενα 10 χρόνια, ίσως είναι ήδη αργά. Αν στα επόμενα αυτά 10 χρόνια δεν αλλάξει κάτι ριζικά σε σχέση με το κλίμα, αν πιστέψουμε ότι έχουμε περισσότερο χρόνο και οι όποιες αλλαγές γίνουν πολύ αργά, τότε στα επόμενα 20 ή 30 χρόνια δεν θα μπορεί να αναστραφεί σχεδόν τίποτα πια».\n«Δεν υπάρχει κάποιος φόβος που να είναι ο πιο ισχυρός μέσα μου. Το μέλλον του πλανήτη, αυτή είναι η βασική μου έννοια και ως επιστήμονα και ως πολίτη. Οι συνέπειες των ανθρώπινων πράξεων και επιλογών αντικατοπτρίζονται σε πολλά διαφορετικά επίπεδα, κάθε ένα από τα οποία συνιστά και ένα ξεχωριστό πρόβλημα: η μόλυνση του περιβάλλοντος, η υπερβολική κτηνοτροφία (που είναι αποτέλεσμα της υπερβολικής κατανάλωσης κρέατος), η υπερεκμετάλλευση των ενεργειακών πηγών, η κατασπατάληση των υδάτινων πόρων, η ρύπανση αλλά και η χρήση της τεχνολογίας με τέτοιο τρόπο που όχι μόνο δεν βοηθά στην αντιστροφή της κλιματικής αλλαγής αλλά την επιτείνει» εξηγεί ο κ. Γκιό. «Ειδικά όσον αφορά την τεχνολογία, δεν είναι λίγοι όσοι πιστεύουν ότι αυτή θα “σώσει” το περιβάλλον. Πώς είναι δυνατόν όμως το ίδιο μέσο το οποίο οδήγησε σε μια μεγάλη καταστροφή να δώσει και τη λύση; Η δική μας απάντηση ως ερευνητών είναι πως όχι. Δεν γίνεται η τεχνολογία (τουλάχιστον από μόνη της) να οδηγήσει στην αντιστροφή της κατάστασης, δεν γίνεται να σώσει το περιβάλλον, δεν θα αντιστρέψει την κλιματική αλλαγή».\nΤρόποι αντιστροφής της κατάστασης\n«Αυτό που πρέπει να γίνει άμεσα είναι να περιοριστεί η υπερθέρμανση του πλανήτη στον +1,5°C. Αυτό θα συμβάλει στην αποφυγή πολλών αρνητικών επιπτώσεων που συνδέονται με την αύξηση των ακραίων φαινομένων (καύσωνες, καταιγίδες, ξηρασίες), την επιτάχυνση της τήξης των παγετώνων και την άνοδο της στάθμης της θάλασσας, την αύξηση του αριθμού των ζωικών και φυτικών ειδών που κινδυνεύουν από μείωση ή εξαφάνιση, την πιθανότητα μόνιμης καταστροφής των οικοσυστημάτων των κοραλλιών, την απώλεια γεωργικής παραγωγικότητας, τη μείωση των υδάτινων αποθεμάτων κ.λπ. Υπάρχουν σαφή οφέλη από τον περιορισμό των παγκόσμιων εκπομπών αερίων του θερμοκηπίου ώστε να περιοριστεί αυτή η αύξηση της θερμοκρασίας στον 1,5°C και όχι στους 2°C. Ο πρώτος στόχος είναι να μειωθούν τα ποσοστά του διοξειδίου του άνθρακα στην ατμόσφαιρα. Αυτό μπορεί να γίνει με 2 τρόπους: φυσικά ή τεχνητά».\n«Τεχνητά μπορεί να γίνει με τη διασπορά μικροσωματιδίων σιδήρου στην επιφάνεια της θάλασσας, ώστε να απορροφήσουν το διοξείδιο του άνθρακα. Ωστόσο ο τρόπος αυτός δεν ενδείκνυται καθώς δεν γνωρίζουμε τις παρενέργειες που θα επιφέρει. Οπότε καταλήγουμε στον φυσικό τρόπο: Καταρχάς από τα ίδια τα φυτά: αυξάνοντας την τροπική βλάστηση, προστατεύοντας τα τροπικά δάση (όχι αποψιλώνοντάς τα) και φυτεύοντας δέντρα. Αυτά όχι μόνο έχουν την ικανότητα να τραβούν τον άνθρακα της ατμόσφαιρας αλλά μπορούμε να χρησιμοποιήσουμε και το ξύλο, όχι όμως ως πηγή ενέργειας αλλά στις κατασκευές. Από κει πέρα είναι το ίδιο το χώμα: ένα χώμα που εμπλουτίζεται με οργανικό λίπασμα και όχι με ανόργανο (χημικά/μεταλλικά λιπάσματα), είναι ικανό και να απορροφήσει το διοξείδιο του άνθρακα αλλά και να δώσει καλύτερη ποιότητα τροφής. Τα οργανικά λιπάσματα είναι το γνωστό μας κομπόστ».\n«Δεν είναι τυχαίο που ηγέτες όπως ο Τραμπ στις ΗΠΑ δεν αναγνωρίζουν καν το ζήτημα της κλιματικής αλλαγής. Ενδιαφέρονται μόνο για την αύξηση των κερδών τους και την υπεργιγάντωση των επιχειρησιακών ομίλων και των βιομηχανιών. Αυτός ο πλούτος όμως είναι παροδικός, ενώ η καταστροφή (και περιβαλλοντική) που επιφέρει είναι μόνιμη και σχεδόν μη αναστρέψιμη. Το φαινόμενο της κλιματικής αλλαγής φυσικά και εντείνεται εξαιτίας των καπιταλιστικών μορφών οικονομικής ανάπτυξης, όπως και ζωής. Είναι καθαρά πολιτικό ζήτημα. Η Νέα Οικολογία, την οποία και υποστηρίζω προσωπικά, είναι ένα πολιτικό σύστημα που βασίζεται στην κυκλική οικονομία. Τα εκατοντάδες δισεκατομμύρια ευρώ που δαπάνησε η Ε.Ε. (και πολλά από αυτά έχετε πληρώσει εσείς εδώ στην Ελλάδα) για να σώσει τις τράπεζες, θα μπορούσαν να διαχυθούν στην “πράσινη/κυκλική οικονομία”, δημιουργώντας νέες θέσεις εργασίας και μειώνοντας αισθητά όλους τους παραπάνω κινδύνους. Αλλά και οι πολίτες από τη μεριά τους μπορούν, έστω και με μικρές πράξεις καθημερινές, να αντιστρέψουν την κατάσταση. Δεν χρειάζεται για παράδειγμα να αλλάζουμε κινητό κάθε έξι μήνες, ούτε να καταναλώνουμε προϊόντα που έρχονται από μακριά, αυξάνοντας το ενεργειακό αποτύπωμα. Τοπικά προϊόντα, λιγότερη και ποιοτικότερη κατανάλωση, ανακύκλωση και φυσικά δράση ώστε να πιεστούν οι ηγέτες να λάβουν τα κατάλληλα μέτρα - αυτά είναι κάποια απλά πράγματα που μπορούν να γίνουν άμεσα. Δυστυχώς αυτό που παρατηρείται είναι μία σχεδόν σχιζοφρενική συμπεριφορά: από τη μια παραδεχόμαστε πως πρέπει κάτι να κάνουμε ως πολίτες/καταναλωτές και την άλλη στιγμή είμαστε έτοιμοι να πάρουμε ένα πιο γρήγορο αυτοκίνητο, ένα νέο κινητό, ακόμη περισσότερα αγαθά».\n«Υπάρχει μια ιστορία που μάθαινα ως μαθητής στη Γαλλία: Είχε πιάσει ένα δάσος φωτιά και όλα τα ζώα έτρεχαν για να σωθούν. Ενα μικρό πουλάκι (που κινδυνεύει με εξαφάνιση σήμερα), το κολιμπρί, πετούσε κάθε τόσο μεταφέροντας μία σταγόνα νερό τη φορά. “Μα γιατί το κάνεις αυτό;” το ρωτούσαν. “Δεν γίνεται να σβήσει η φωτιά με μία σταγόνα τη φορά!”. “Εχω χρέος να κάνω αυτό που μπορώ” απάντησε το κολιμπρί. Το ίδιο σάς απαντώ κι εγώ. Εύχομαι μόνο, ειδικά οι νέοι, να συνειδητοποιήσουν άμεσα το τι συμβαίνει και να διεκδικήσουν, το ίδιο άμεσα, την αλλαγή».


Φήμες (16/7): «Απόλυτο αφεντικό ο Λουτσέσκου - Μεταγραφική έκπληξη στον Παναθηναϊκό» | SDNA\nΦήμες (16/7): «Απόλυτο αφεντικό ο Λουτσέσκου - Μεταγραφική έκπληξη στον Παναθηναϊκό»\nΣε ποια θέση-έκπληξη ετοιμάζει μεταγραφή ο Παναθηναϊκός; Η νέα τάξη πραγμάτων στον ΠΑΟΚ, η ταύτιση της UEFA με συγκεκριμένα συμφέροντα στην Ελλάδα και οι μεταγραφικές αναζητήσεις στην ΑΕΚ.\n* Κοινή συνισταμένη σε κάθε περίπτωση στον ΠΑΟΚ είναι ο Ράζβαν Λουτσέσκου. Ο Ρουμάνος τεχνικός είναι και αποδεικνύεται το απόλυτο αφεντικό στις μεταγραφές του ΠΑΟΚ. Είτε αυτές αφορούν τις άμεσες μεταγραφές με την υπογραφή του, όπως του Νέλσον Ολιβέιρα, είτε προέρχονται από το τμήμα σκάουτινγκ όπως του Γιασμίν Κούρτιτς. Ο Σλοβένος μέσος προτάθηκε από τους σκάουτς της ομάδας, άρεσε στον Λουτσέσκου και κλείδωσε. Και στις δύο περιπτώσεις πάντως ο Δικέφαλος λειτούργησε με γνώμονα τα θέλω του προπονητή του και φαίνεται ότι όλα αλλάζουν στη δεύτερη θητεία του στον ΠΑΟΚ. (SDNA)\n*Για δύο μεταγραφικές υποθέσεις παλεύει ο Παναθηναϊκός τις τελευταίες ημέρες και δεν αποκλείεται να μην κλείσει πρώτα η απόκτηση του κεντρικού αμυντικού και να υπάρξει έκπληξη σε θέση που δεν περιμένουν πολλοί. Τον δεξιό μπακ Κώτσιρα, άλλωστε, ουδείς ανέμενε ως πρώτη μεταγραφική κίνηση, ούτε τον αμυντικό μέσο Ρούμπεν Πέρεθ ως δεύτερη, όσον αφορά τις θέσεις. (ΕΦΣΥΝ)\n* Ο Γιοβάνοβιτς κατέληξε στον Χατζηθεοδωρίδη για την θέση του αναπληρωματικού αριστερού μπακ, πίσω από τον Χουάνκαρ. Συνεπώς, ο Παναθηναϊκός δεν πρόκειται να ψάξει για ενίσχυση σ'αυτή τη θέση.(LIVESPORT)\n*FIFA-UEFA απειλούν την ΕΠΟ με κυρώσεις για πράξεις της κυβέρνησης,. Εδώ έχουμε το εξής οξύμωρο: ο Αυγενάκηςς αγνοεί επιδεικτικά ενώπιον των εκπροσώπων FIFA-UEFA το αίτημα τους να αλλάξουν οι προβλέψεις του αθλητικού νόμου και τελικά και οι δύο μαζί απειλούν την ΕΠΟ. Στην Ελλάδα συμβαίνουν πλέον πράγματα που δεν συμβαίνουν με καμιά άλλη ομοσπονδία -μέλος της UEFA και, το κυριότερο, χωρίς να έχει δοθεί καμιά αφορμή την τελευταία διετία-τριετία από την ΕΠΟ. Είναι σαφές πως εδώ υπάρχει ταύτιση των υπεύθυνων της UEFA για την Ελλάδα με συγκεκριμένα συμφέροντα, τα οποία υπηρετεί και η κυβερνητική πολιτική στο ποδόσφαιρο… (ΕΦΣΥΝ)\n* Εκτός από την απόκτηση ενός αριστερού εξτρέμ υπάρχει η περίπτωση να αποκτηθεί ακόμη ένας winger για την ΑΕΛ. Ένας παίκτης που θα αγωνίζεται και στις δύο πλευρές. Τα μανατζερικά γραφεία έχουν μπει στην διαδικασία να προτείνουν πδοσφαιριστές. (ΩΡΑ)\n* Ενδιαφέρον θα έχει η άποψη του Ιβάν Γιοβάνοβιτς για την επικείμενη απόκτηση τερματοφύλακα, ιδιαίτερα αν ο νέος γκολκίπερ δεν έχει σπουδαία καριέρα. Μπορεί το κλαμπ να έχει πάρει απόφαση να πουλήσει τον Διούδη. Αν η ΠΑΕ δεν δώσει αποζημιώσεις για να σπάσει συμβόλαια, τα πράγματα είναι δύσκολα. (LIVESPORT)\n*Με τα καλύτερα λόγια εκφράζονται στο προπονητικό επιτελείο του Παναθηναϊκού για τον Γιάννη Κώτσιρα. Ο 29χρονος δεξιός μπακ έχει μπει με μεγάλη αποφασιστικότητα στο ξεκίνημα την προετοιμασίας του «τριφυλλιού», γεγονός που έχει προκαλέσει πλατιά χαμόγελα στο Κορωπί. Πόσο μάλλον όταν την περασμένη σεζόν ο Αντονίτο αποδείχθηκε ανέκδοτο, ο Σάντσες «λίγος» και ο Μολό βαφτίστηκε από εξτρέμ μπακ μέσα σε μία νύχτα. (ΕΦΣΥΝ)\n* Στον Ολυμπιακό προτάθηκε εκ νέου και ο 27χρονος Τζόναθαν Σίλβα, που είχε εξεταστεί και στις προηγούμενες μεταγραφικές περιόδους,. Ο διεθνής Αργεντινός μπακ έχει ακόμη δύο χρόνια συμβόλαιο με τη Λεγανές κι είναι πολύ πιθανό να αποχωρήσει το καλοκαίρι. (SPORTDAY)\n*Υπάρχει περίπτωση προσθήκης στο τμήμα αγωνιστικού σχεδιασμού της ΑΕΚ εν μέσω της μεταγραφικής περιόδου; Κάποιοι λένε πως υπάρχει και για συγκεκριμένους λόγους οφείλουμε να τους λάβουμε σοβαρά υπόψη. Θα δείξει στην πράξη. Μιλάμε για προσθήκες, όχι για αντικαταστάσεις… (ΕΦΣΥΝ)\n* Στην τελική ευθεία μπαίνει η απόκτηση του κεντρικού αμυντικού, με τους «πράσινους » να προχωρούν τα τελευταία 24ωρα τις επαφές με τους δύο στόχους που έχουν ξεχωρίσει. Οι πληροφορίες αναφέρουν πως είναι έμπειροι παίκτες, «ψημένοι» σε υψηλό ανταγωνισμό, με παραστάσεις από καλά πρωταθλήματα και με τα στοιχεία που θέλει ο Σέρβος τεχνικός. Το θέμα δεν θα τραβήξει πολύ ακόμη και η αίσθηση που υπάρχει είναι πως το αργότερο μέχρι μεθαύριο ο Παναθηναϊκός θα έχει κλείσει τον βασικό στόπερ που ψάχνει. (SPORTDAY)\n* Μέχρι και χθες δεν φαινόταν να τρέχει το θέμα του αριστερού μπακ. Ωστόσο, ο Ολυμπιακός μιλάει με την Πενιαρόλ για τον Πικέρες. Δεν θα παρατήσει την υπόθεσή του αν δεν προκύψει κάτι καλύτερο. (ΦΩΣ)\n*Πριν απ΄ το σημερινό τεστ με την Κ-19 – όπου θα δείξει για πρώτη φορά ένα μέρος των σκέψεων του για το 4-2-3-1, αλλά και τις αγωνιστικές αρχές που θέλει να περάσει στην ομάδα του – ο Γιοβάνοβιτς θα ανακοινώσει τους παίκτες που θα «κοπούν» και δεν θα συνεχίσουν να προπονούνται από μεθαύριο με το κυρίως γκρουπ. Ο Σέρβος τεχνικός αναμένεται να «κόψει» τουλάχιστον 9-10 παίκτες, δύο διαφορετικών… ταχυτήτων: κάποιοι θα βγουν εντελώς εκτός πλάνου και σχεδιασμού και κάποιοι άλλοι – κυρίως οι νεαρότεροι – θα πάνε στην υπό συγκρότηση β΄ ομάδα του Παναθηναϊκού. (SPORTDAY)\n* Με τον Χουάνκαρ είχε συζητήσει για τον Παναθηναϊκό και πλέον έχει «κολλήσει» στις προπονήσεις ο Ρούμπεν Πέρεθ. Ο Χουάνκαρ καλείται να τον βάλει στο κλίμα της ομάδας. Ο Κώτσιρας είναι χαμηλών τόνων, ήρθε κοντά με τους υπόλοιπους Έλληνες... (LIVESPORT)\n* Εθελοτυφλεί όποιος δεν βλέπει την προσπάθεια του Ραντζέλοβιτς. Εξελίσσεται σε νέα μεταγραφή και αν βγει και ο Αγκιμπού Καμαρά, ο Ολυμπιακός μπορεί να μην χρειαστεί δεύτερο εξτρέμ. (ΦΩΣ)\n* Πάνω από τέσσερις παίκτες θέλει ο Άρης για να έχει πρωταγωνιστικό ρόλο στο πρωτάθλημα. Ειδικά στην άμυνα, ψάχνει για δύο στόπερ, αφού ο Ολυμπιακός περνούσε με άνεση από τους σέντερ μπακ στο φιλικό. (LIVESPORT)


Δέκα λιμάνια παραχωρούνται χωρίς Business plan ; | Liberal.gr\nΔέκα λιμάνια παραχωρούνται χωρίς business plan;\nΤου Γιώργου Σ. Σκορδίλη\nΠριν από λίγες μέρες ολοκληρώθηκε στην Βουλή η συζήτηση του σχεδίου νόμου για την παραχώρηση υπηρεσιών δέκα ακόμη λιμένων ανωνύμων εταιριών, όπως προέβλεπε το αρχικό πλάνο του ΤΑΙΠΕΔ.\nΣτην διάρκεια της συζήτησης αυτής, ο υπουργός Ναυτιλίας και Νησιωτικής Πολιτικής κ. Φώτης Κουβέλης και ο Τομεάρχης Ναυτιλίας της Νέας Δημοκρατίας κ. Γιάννης Πλακιωτάκης είχαν μικρές μεν, αλλά ενδιαφέρουσες επί της ουσίας, λεκτικές αντιπαραθέσεις.\nΑπό αυτήν ανταλλαγή, ας το πούμε κομψά, επιχειρημάτων, προέκυψε ένα πολύ ενδιαφέρον στοιχείο το οποίο δεν ήταν και συνεχίζει να μην είναι και πολύ ξεκάθαρο σε πρώτη ανάγνωση.\nΠοιο είναι αυτό το στοιχείο;\nΠως δεν υπάρχουν business plan για την παραχώρηση αυτών των δέκα λιμανιών.\nΔεν ξέρουμε τι θα πουλήσουμε, πόσο θα το πουλήσουμε, πως θα το πουλήσουμε.\nΔεν έχουμε ιδέα. Απλά θα πουλήσουμε...\nΤο ΤΑΙΠΕΔ ετοίμασε μια πολύ γρήγορη και συνοπτική παρουσίαση των δέκα αυτών λιμανιών.\nΣε αυτή την παρουσίαση επιχειρείτε μια πρώτη προσέγγιση στην καταγραφή των δυνατοτήτων των δέκα αυτών λιμανιών και κυρίως στην καταγραφή των λιμενικών υπηρεσιών που θα μπορούσαν ή που ήδη παρέχουν.\nΠριν από πολύ καιρό το ΤΑΙΠΕΔ είχε προσλάβει ως σύμβουλο του, ειδικά στην ανάλυση της εμπορικής πολιτικής, μια εταιρία συμβούλων που συνδέονταν με το λιμάνι του Rotterdam και συγκεκριμένα την εταιρία Port Consultants Rotterdam.\nΘεωρητικά τώρα η εν λόγω εταιρία ανέλυσε το κάθε λιμάνι και κατέθεσε μια σειρά από προτάσεις για τι θα μπορούσε να κάνει έκαστο εξ αυτών, τι δυνατότητες έχει και ποιες πιθανότατα είναι οι αγορές στις οποίες θα μπορούσε να αναπτύξει δραστηριότητα.\nΘεωρητικά και πάλι η καταγραφή αυτών των δυνατοτήτων είναι ικανή να προσελκύσει και το ανάλογο επιχειρηματικό ενδιαφέρον...\nΦυσικά κανείς δεν είδε ποτέ αυτές τις αναλύσεις της εν λόγω εταιρίας και ως εκ τούτου κανείς δεν γνωρίζει τι στοιχεία έχουν χρησιμοποιηθεί και τι συμπεράσματα έχουν εξαχθεί. Αλλά, είναι λογικό να υποθέσει κανείς πως οι άνθρωποι της Rotterdam ξέρουν να κάνουν την δουλειά τους.\nΟι βασικοί άξονες αυτών των αναλύσεων προφανώς συμπεριλαμβάνονται - με αδρές γραμμές - στην παραπάνω παρουσίαση του ΤΑΙΠΕΔ.\nΌλα τα είδαμε. Business Plan όμως ως τώρα δεν έχουμε δει.\nΚανείς δεν γνωρίζει τι προσδοκά η κυβέρνηση από αυτές τις παραχωρήσεις.\nΕγώ π.χ. αλλά και εσείς που διαβάζετε τώρα αυτές τις γραμμές και ήδη εδώ και πολλά χρόνια φορολογήστε αγρίως και νυχθημερόν, δεν θα θέλατε να ξέρετε πως η κυβέρνηση ετοιμάζεται να παραχωρήσει το λιμάνι του Ηρακλείου (τυχαία η επιλογή) και πως προσδοκά να πάρει από αυτή την παραχώρηση δέκα ευρώ;\nΤέτοιο πράγμα δεν υπάρχει. Και δεν υπάρχει γιατί δεν έχει στοχοποιηθεί το οικονομικό όφελος που αναμένουμε.\nΚαι δεν έχει στοχοποιηθεί το οικονομικό όφελος. Και γιατί δεν έχουν τεθεί στόχοι;\nΓιατί μας λένε οι αναλύσεις ότι π.χ. το λιμάνι της Αλεξανδρούπολης είναι ταμάμ ότι πρέπει για την ακτοπλοία (!), αλλά εμείς δεν είμαστε και τόσο σίγουροι πως η Αλεξανδρούπολη είναι ελκυστική σε κάποιους για ακτοπλοΐα.\nΔεν ξέρουμε δηλαδή ούτε τα βασικά. Γιατί είναι κατάλληλο το κάθε λιμάνι. Υποθέσεις κάνουμε. Μην είναι αυτό ή Μην είναι το άλλο;\nΑπλά περιμένουμε να εμφανιστεί κάποιος να ενδιαφερθεί. Να μας πει τι θέλει να κάνει στο λιμάνι και να μας πει και πόσα δίνει να τελειώνουμε...\nΚαι αναρωτιέμαι, αν αυτό δεν είναι ξεπούλημα τότε τι είναι το ξεπούλημα;


Πατάτες στο φούρνο με πορτοκάλι - Συνταγή από myTaste\n30 λεπτά σκεπασμένες και για άλλα\n30 λεπτά ξεσκέπαστες\nλ στοφούρνο. έχουμε μαρινάρει το ψάρι μέσα στο παραπάνω υπόλοιπο μείγμα που κρατήσαμε. ψησίματος και πρέπει να πατάει στο ταψί να ψηθεί γιατί δεν πρέπει να το\nΠατάτεςμε ζαμπόν και μοτσαρέλα στο τηγάνι. Το αφαιρείτε από το φούρνο το κόβετε σε κομμάτια και σερβίρετε\nΤο αφαιρείτε από τη φωτιά και περιχύνετε το μείγμα πατάτας μέσα στο ταψί. Υπέροχες πατάτεςφούρνουμε ζαμπόν, τυρί και φρέσκο δενδρολίβανο σε κρεμώδη σάλτσα για ένα τέλειο συνοδευτικό με τα ψητά σας ή και κυρίως γεύμα με μια μεγάλη πράσινη σαλάτα\nΚοτόπουλο μεπατάτεςστοφούρνο, γαρνιρισμένο με μοτσαρέλα. Αλατοπιπερώνετε τα κομμάτια κοτόπουλου, αφαιρείτε το ταψί από το φούρνο και τα τοποθετείτε στο ταψί\nταψί ,το βάζουμεστοφούρνο για μια ώρα. τις βάζουμεστο ταψί μαζί. λευκό κρασί (με αυτό που θα συνοδευτεί)


Πρόλογος – ΗΛΙΟΥ-Πόλις – ανθρώπινη πόλη\nΟ άξονας που κινείται το πρόγραμμά μας διαπερνάει ολόκληρη την πολιτική μας δράση στο Δήμο τα τελευταία τέσσερα χρόνια.\nΔημιουργήθηκε με βάση τα οράματά μας για συλλογική δράση, κοινωνική αλληλεγγύη και ισοτιμία, και επικεντρώνεται στον άνθρωπο, τις πραγματικές του ανάγκες, την αξιοποίηση των δυνατοτήτων του, την τοποθέτησή του στο κοινωνικό και φυσικό του περιβάλλον.\nΟ διάλογος που αναπτύξαμε με κοινωνικές ομάδες και κατοίκους σε κάθε γειτονιά της πόλης, μας έδωσε τη δυνατότητα καταγραφής προτάσεων, επεξεργασίας τους και συμπλήρωσής τους με ειδικές πληροφορίες για τον τρόπο υλοποίησής τους.\nΈτσι μπορούμε να πούμε πως το πρόγραμμά μας είναι σύνθεση απόψεων διαφορετικών προσεγγίσεων, με κυρίαρχη λογική να δώσουμε τη βαρύτητα που αναλογεί στον καθένα ξεχωριστά και σε όλους μαζί.\nΕπιδίωξή μας είναι να «ανατρέψουμε» το παλιό και να δημιουργήσουμε το ΝΕΟ, με τη δική σας συμμετοχή στις διαδικασίες, για να φυσήξει αέρας «Αλλαγής Πολιτικής» την πόλη μας.\nΑυτό θα αποτελέσει και στο μέλλον τον «ακρογωνιαίο λίθο»της πολιτικής μας.\nΣυγκεκριμένα οι βασικές θεματικές ενότητες που αναφέρονται στο πρόγραμμα είναι:\nΟ θεσμός της πρωτοβάθμιας αυτοδιοίκησης βρίσκεται πλησιέστερα στον πολίτη, αφού διαχειρίζεται ζητήματα που αφορούν την καθημερινή του ζωή και για τα οποία έχει άμεση εμπειρία, γνώση, θέση και άποψη και μπορεί να δράσει για την αντιμετώπισή τους.\nΜε τον τρόπο αυτό δίνεται η δυνατότητα της άμεσης συμμετοχής, εξασφαλίζεται η εμπιστοσύνη των πολιτών στις τοπικές κοινωνίες και το παραγόμενο έργο γίνεται άμεσα αντιληπτό.\nΔυστυχώς όμως, ο ρόλος αυτός δεν μπορεί να πραγματωθεί μέσα σε ένα θεσμικό πλαίσιο αναχρονιστικό και αντιαναπτυξιακό.\nΗ έλλειψη πόρων (η τοπική αυτοδιοίκηση στην Ελλάδα απορροφά μόλις το 5,5% των δημοσίων εσόδων, όταν ο μέσος κοινοτικός όρος είναι 33%), οι περιορισμένες αρμοδιότητες, η αυθαιρεσία, η αδιαφάνεια, οι πελατειακές σχέσεις, η διαπλοκή, ο παραγοντισμός και ο κομματικός παρεμβατισμός, είναι τα χαρακτηρι-στικά της λειτουργίας της τοπικής αυτοδιοίκησης στη χώρα μας.\nΟ νέος Κώδικας δήμων και κοινοτήτων, παρά τις βελτιώσεις που επιφέρει, δεν ανταποκρίνεται στις απαιτήσεις μιας σύγχρονης αυτοδιοίκησης. Δεν κατοχυρώνει τον αναπτυξιακό ρόλο των Ο.Τ.Α., δεν απλοποιεί ουσιαστικά τους γραφειοκρατικούς μηχανισμούς, δεν προωθεί τη δημοτική αποκέντρωση, διατηρεί το δημαρχοκεντρικό μοντέλο και τέλος με την εφαρμογή του 42% πολώνει το εκλογικό σώμα, πριμοδοτώντας τον δικομματισμό.\nΑυτά μπορούν και πρέπει να αλλάξουν για να μπορέσει η τοπική αυτοδιοίκηση να εκσυγχρονίσει τη λειτουργία της.\nΣτην κατεύθυνση αυτή απαιτούνται :\nΠεριορισμός του κεντρικού κράτους στον επιτελικό του ρόλο.\nΚαθιέρωση του εκλογικού συστήματος της απλής αναλογικής.\nΔιάθεση σημαντικών πόρων, αφενός με αξιοποίηση των προγραμμάτων της Ε.Ε. και αφετέρου με μια συνολική μεταρρύθμιση και εκδημοκρατισμό του φορολογικού συστήματος, χωρίς αύξηση της φορολογίας αλλά με ανακατανομή και μεταφορά των αντίστοιχων πόρων.\nΑντιμετώπιση των περιβαλλοντικών πιέσεων, του κοινωνικού αποκλεισμού, της επιτάχυνσης της ανάπτυξης.\nΠολιτική αυξημένων κοινωνικών παροχών και υπηρεσιών.\nΠρονοιακές δομές που θα καλύπτουν τις ανάγκες των δημοτών.\nΕνίσχυση πολιτιστικής ανάπτυξης.\nΔημιουργία αθλητικών δομών με γνώμονα τη στήριξη του ερασιτεχνικού και τη δημιουργία μαζικού αθλητισμού.\nΕντιμότητα και διαφάνεια στην οικονομική διαχείριση.\nΔημοκρατία και διαφάνεια στη λήψη των αποφάσεων.\nΕνεργοποίηση των πολιτών.\nΣυμμετοχή των πολιτών και των φορέων τους στην κατάρτιση των προϋπολογισμών (συμμετοχικός προϋπολογισμός).\nΟρθολογική διαχείριση των πόρων.\nΑξιοκρατία στην επιλογή των ατόμων που ασκούν την πολιτική αλλά και τη διοίκηση.\nΔιεκδίκηση ισχυρότερης αυτοδιοίκησης, αυξημένων αρμοδιοτήτων και πόρων που θα κάνει την αποκέντρωση πράξη.\nΕξασφάλιση της ποιότητας της καθημερινής ζωής των πολιτών με την παροχή υψηλής ποιότητας υπηρεσιών, με καθορισμένες προδιαγραφές στο συντομότερο δυνατό χρόνο και με το χαμηλότερο δυνατό κόστος.\nΗ απερχόμενη δημοτική αρχή στην πόλη μας, χρησιμοποιεί το υπάρχον θεσμικό πλαίσιο για να δικαιολογήσει την αυθαιρεσία, την αδιαφάνεια, τις κάθε είδους ιδιωτικοποιήσεις, την ανάπτυξη πελατειακών σχέσεων, την παντελή έλλειψη αναπτυξιακού έργου.\nΌμως το θεσμικό πλαίσιο δεν θα πρέπει να αποτελεί πάντα το άλλοθι για την έλλειψη προτάσεων, προγραμμάτων και πολιτικών.\nΕξάλλου έχει αποδειχθεί σε αρκετούς δήμους της χώρας ότι όταν υπάρχει η πολιτική βούληση, παράλληλα με την δημιουργία και την αξιοποίηση ισχυρών τοπικών αυτοδιοικητικών κινημάτων, η αυτοδιοίκηση μπορεί και έργο να παράγει και να γίνει το μέσο για να αλλάξουν οι συντηρητικές πολιτικές επιλογές.


Τα 10 πράγματα που μας έμειναν από την βραδιά του NBA: Ο Εμπίντ που επέστρεψε για τα καλά, οι Ρόκετς που ανεβαίνουν και ο σούπερ Κρις Πολ '); });\nΒΑΛΙΑ ΠΗΛΙΑΝΙΔΗ 28.11.2021 | 11:27\nΟ Κρις Πολ με την φανέλα των Σανς 2021 JESSIE ALCHEH/AP PHOTO\nΟι Ρόκετς που βρίσκουν ρυθμό, ο καθόλου γερασμένος Πολ των ρεκόρ και η μεγάλη επιστροφή του Τζοέλ Εμπίντ. Το SPORT24 παρουσιάζει τα 10 πράγματα που ξεχώρισαν στο NBA τα χαράματα.\nΟι Ρόκετς πήραν δεύτερη συνεχόμενη νίκη, κάτι που πριν λίγο καιρό φάνταζε πολύ δύσκολο, ο Εμπίντ επέστρεψε και ήταν αφιονισμένος, οι Σανς είναι σαν καλοκουρδισμένη μηχανή και ο Κρις Πολ γράφει ιστορία στη λίγκα. Το SPORT24 σας παρουσιάζει τα 10 πράγματα που ξεχώρισαν στο NBA σε μία βραδιά με 8 αγώνες.\nΛόγω ονομάτων και προσωπικοτήτων, το ματς ανάμεσα στους Νετς και τους Σανς ήταν αυτό που κάθε οπαδός του ΝΒΑ περίμενε να δει τα χαράματα της Κυριακής. Και όχι άδικα. Ντουράντ, Χάρντεν, Μπούκερ και Πολ πρόσφεραν πολύ όμορφο θέαμα στην Νέα Υόρκη και οι Σανς επιβεβαίωσαν την υπεροχή τους και το "καλό φεγγάρι" στο οποίο βρίσκονται, πήραν το ντέρμπι και άφησαν στα κρύα του λουτρού τον Ντουράντ που ήταν εξωπραγματικός για ακόμα μία βραδιά.\nΠως να σταματήσει όμως το φοβερό και τρομερό δίδυμο των Μπούκερ - Πολ που για ακόμα ένα βράδυ ο ένας συμπλήρωνε τον άλλον; Οι δυο τους είναι απολαυστικοί στο παρκέ και αυτό το ξέρει τόσο το φίλαθλο κοινό, όσο και οι Σανς που ανέβηκαν στο 17-3 στη σεζόν και μοιάζουν ασταμάτητοι.\nΥπήρχε δίλημμα μεταξύ δύο παικτών για το ποιος θα έπρεπε να πάρει αυτό τον τίτλο αλλά δικαιωματικά πηγαίνει στον Τζοέλ Εμπίντ. Ήταν πολύ κοντά με τον Κέβιν Ντουράντ για το ποιος έβγαλε μάτια τα χαράματα της Κυριακής, αλλά λίγο η επιστροφή του στα παρκέ μετά από απουσία εννιά ματς, λίγο οι 42 πόντοι που σημείωσε κόντρα στους Γουλβς (παρά την ήττα των Σίξερς), δεν θέλει και πολύ.\nΔεν τίθεται θέμα νίκης-ήττας μιας και οι δύο ομάδες ηττήθηκαν από τους αντιπάλους τους, αλλά αυτά που έκανε ο Εμπίντ στο παρκέ ήταν εξωπραγματικά και έδειξε την ηγετική του φυσιογνωμία αλλά και το πόσο οι Σίξερς είχαν στερηθεί των υπηρεσιών του.\nΟ Κρις Πολ γράφει ιστορία στα 36 του\nΤι κι αν έχει πατήσει τα 36 του χρόνια, ο Κρις Πολ φαίνεται πως ζει μία δεύτερη - μπασκετική - νιότη. Κάνει το ένα καλό ματς μετά το άλλο, κάνει...μάγκες τους συμπαίκτες του με τις μαγικές του ασίστ και χτίζει βιογραφικό στα 36. Το έχει χτίσει ήδη δηλαδή απλά προσθέτει μερικές έξτρα πινελιές που το κάνουν πιο πλούσιο, ελκυστικό και... ακρίβο.\nΗ βραδιά στο Μπρούκλιν όμως θα είναι μία βραδιά που θα θυμάται καθώς έγραψε ιστορία στον μαγικό κόσμο του ΝΒΑ φτάνοντας συνολικά τα 5.000 ριμπάουντ στην πλούσια καριέρα του. Είναι ήδη ο πρώτος παίκτης στην ιστορία που έφτασε τους 20.000 πόντους στη λίγκα καθώς επίσης και τις 10.000 ασίστ, αλλά απ ότι φαίνεται δεν σταματάει εκεί, θέλει κι άλλα. Και γιατί όχι άλλωστε;\nΟ Μπολ που αξίζει την προσοχή μας\nΜιλάμε για τον ΛαΜέλο Μπολ των Χόρνετς που πραγματοποιεί εξαιρετική σεζόν έως τώρα στο ΝΒΑ. Τελευταία απόδειξη το triple-double που σημείωσε απέναντι στους Ρόκετς εκεί όπου παρά την ήττα από τους Ρόκετς ήταν απολαυστικός στο παρκέ, σημείωσε 19 πόντους, μάζεψε 11 ριμπάουντ και μοίρασε 13 ασίστ. Καθόλου άσχημα δηλαδή.\nΑν ρίξουμε μία ματιά στα φετινά του στατιστικά θα διαπιστώσουμε πως μόλις στην δεύτερή του σεζόν στο ΝΒΑ γίνεται από τους παίκτες-κλειδιά των Χόρνετς κάνοντας τα μεγάλα πράγματα σωστά και τα μικρά και βασικά ακόμα πιο σωστά. Έχει μέσο όρο στη σεζόν 19.4 πόντους, 7.9 ριμπάουντ και 8 ασίστ δηλαδή από μόνη της η φετινή του στατιστική αγγίζει το triple-double. Και όλα αυτά για ένα παίκτη που είναι γεννημένος το 2001.\nΈνας Λούκα δεν φέρνει την άνοιξη\nΟ Ντόντσιτς επέστρεψε στη δράση για τους Μάβερικς, δεν έλειψε και πολύ η αλήθεια είναι, αλλά η ομάδα του Ντάλας έφυγε ηττημένη για ακόμα ένα ματς. Ο Luka Magic είχε 33 πόντους απέναντι στους Γουίζαρντς αλλά δεν μπορεί πάντα να τα κάνει όλα μόνος του, θέλει συμπαράσταση. Μετά τον Ντόντσιτς ήταν το... χάος, αν δει κανείς τα στατιστικά του αγώνα.\nΟ Σλοβένος είχε 33 πόντους, πήρε συνολικά 25 σουτ σε 36 λεπτά αγώνα και μοίρασε 10 ασίστ. Οι υπόλοιποι παίκτες των Μάβερικς όμως έμειναν χαμηλά αν σκεφτεί κανείς ότι ο αμέσως επόμενος σκόρερ μετά τον Ντόντσιτς ήταν ο Μπερκ των 14 πόντων. Οι Μάβερικς πρέπει να βρίσκουν πόντους και από άλλους παίκτες πλην του σούπερ σταρ τους. Μπορεί να είναι μικρός και θαυματουργός αλλά δεν μπορεί να είναι μόνος του.\n31 οι υπόλοιποι και ο Καπελά μόνος του\nΉταν από τα στατιστικά της βραδιάς που ξεχώρισαν. Μπορεί οι Χοκς να ηττήθηκαν από τους Νικς αλλά ο Καπελά έκανε πάρτι στη ρακέτα, μάζεψε 21 ριμπάουντ (16 αμυντικά και 5 επιθετικά), την ώρα που όλοι οι υπόλοιποι συμπαίκτες του μαζί είχαν 31 ριμπάουντ. Δηλαδή οι υπόλοιποι 10 παίκτες είχαν 10 ριμπάουντ παραπάνω από τον Καπελά.\nΤέλειωσε το ματς με 16 πόντους αλλά τα 21 ριμπάουντ που μάζεψε δεν νομίζω να ευχαρίστησαν τους αντιπάλους του, ειδικά όταν δουν το ματς στο video.\nΘα μπορούσε να γίνει ιδιοκτήτης αεροπορικής εταιρίας με τόσες πτήσεις που πραγματοποιεί σε κάθε ματς. Ο λόγος για τον Άντονι Έντουαρντς που με την πρώτη ευκαιρία αποδεικνύει σε όλους, κοινό, συμπαίκτες και αντιπάλους πόσο καλός είναι στους αιθέρες. Το κάνει σχεδόν σε κάθε ματς, άντε με ένα-δύο παιχνίδια διάλειμμα, αλλά ο 20χρονος γκαρντ εξελίσσεται σε έναν από τους πιο θεαματικούς παίκτες της φετινής σεζόν.\nΔύσκολο να είσαι σταρ\nΌταν είσαι σταρ, υπάρχουν και απαιτήσεις. Αυτό επιβεβαιώθηκε και στο Barclays Center στη Νέα Υόρκη εκεί όπου ο Τζέιμς Χάρντεν αποδοκιμάστηκε έντονα από τους φίλους των Νετς όταν υπέπεσε στο 7ο του λάθος δίνοντας την κατοχή στους Σανς. Το ματς ήταν ήδη ντέρμπι επομένως περιθώρια για λάθη δεν υπήρχαν, κάτι που μάλλον ο Χάρντεν ξέχασε και τα... άκουσε από το κοινό του Μπρούκλιν.\nΑντίπαλοι μόνο για 48'\nΠως λέγεται όταν δύο παικταράδες αγκαλιάζονται μετά από το τέλος ενός σκληρού και δύσκολου ματς; Σεβασμός! Μία τέτοια σκηνή υπήρξε και στην Νέα Υόρκη μετά από το ματς των Νετς με τους Σανς εκεί όπου ο μεν, Κέβιν Ντουράντ και ο δε, Κρις Πολ αγκαλιάστηκαν σαν δυο καλοί φίλοι. Δεν έχουν να χωρίσουν τίποτε άλλωστε, απλά κάνουν την δουλειά τους. Τι κι αν ο ένας έβαλε 39 πόντους (Ντουράντ) και ο άλλος 22 (Πολ); Λίγη σημασία έχει μετά το τέλος της βραδιάς.\nΤο παιδί που λόγω ύψους θα παίξει μπάσκετ\nΣε πολλές ομάδες μικρών ηλικιακών κατηγοριών, σε παίδες και μίνι, πολλές φορές υπήρχε αυτό το ένα παιδί που ξεχώριζε από τα άλλα, ήταν πάντα κάτω από το καλάθι για να σκοράρει και να ανανεώνει τις επιθέσεις. Αυτό το ρόλο έμοιαζε να έχει στη συγκεκριμένη φάση ο ΤζαΒέιλ ΜακΓκί που έμοιαζε να παίζει με μικρότερα παιδιά απέναντί του.\nΧρειάστηκε ένα γαϊτανάκι να για μπει το καλάθι και ένας ΜακΓκί να πηδήξει πάνω από τον αντίπαλό του για το ριμπάουντ όμως αυτή η φάση θύμισε ξεκάθαρα αυτά τα παιδιά που ξεχώριζαν πάντα λόγω ύψους.


4 Τρόποι για να μη φαίνεται το σουτιέν κάτω από τα ρούχα! - Kliktv.gr\n4 Τρόποι για να μη φαίνεται το σουτιέν κάτω από τα ρούχα!\n21 Μάρτιος 2021 073\nΟι τιράντες και το κούμπωμα του σουτιέν είναι λίγο ενοχλητικά στην όψη, ειδικά όταν φοράς ρούχα με όμορφα ντεκολτέ ή εξώπλατα. Μάλιστα πολύ συχνό είναι να ξεχωρίζουν χρωματικά κάτι που μπορεί να σε κάνει να φαίνεσαι μη προσεγμένη ή πρόχειρη και γενικά έτσι να ‘κατεβαίνει’ η εικόνα σου.\nΒέβαια, κυκλοφούν και ειδικά διαμορφωμένα σουτιέν όπως πχ για τοπ με χαμηλό ντεκολτέ ή για halterneck tops. Όμως, είναι πρακτικά αδύνατον και παράλογο να έχεις διαφορετικά σουτιέν για κάθε είδος μπλούζας. Ευτυχώς υπάρχουν τρόποι και κόλπα για να κρύβεις τα σημεία του σουτιέν που δε θες να φαίνονται και που μπορούν να εφαρμοστούν σε κάθε τύπο σουτιέν. Ας δούμε λοιπόν 4 tricks για να μη φαίνεται το σουτιέν κάτω από τα ρούχα!\nΠως να κρύψεις τις τιράντες και το κούμπωμα του σουτιέν!\n1. Αγόρασε ένα κλιπ που πιάνει και κρατάει ενωμένες τις τιράντες!\nΈνα προϊόν που θα σε σώσει είναι τα κλιπ για τιράντες. Αυτά τα μικρά, συνήθως πλαστικά, εξαρτήματα κρατούν ενωμένες τις τιράντες έτσι ώστε να μη φαίνονται. Για τον ίδιο σκοπό υπάρχει και το trend όπου χρησιμοποιείς παραμάνα ή συνδετήρα, υπάρχει όμως ο κίνδυνος να σπάσουν επομένως δεν στο συνιστούμε. Έτσι κι αλλιώς τα ειδικά κλιπ είναι εξειδικευμένα για ακριβώς αυτή τη δουλειά επομένως είναι και πιο σταθερά.\nΑγόρασε κλιπ για τιράντες του σουτιέν εδώ!\n2. Για τα εξώπλατα σου, πρόσθεσε μια επέκταση στο κούμπωμα του σουτιέν!\nΓια μπλούζες και φορέματα με χαμηλά ανοίγματα στη πλάτη, η καλύτερη λύση για να έχεις τη μέγιστη στήριξη στο στήθος είναι να βάλεις μια επέκταση που δένει μπροστά. Έτσι το κούμπωμα του σουτιέν στη πλάτη παραμένει στα πλάγια και χαμηλότερα από ότι θα ήταν εάν το είχες κουμπώσει κανονικά και έτσι δεν φαίνεται στις εξώπλατες μπλούζες σου!\n3. Δοκίμασε τα boob tapes/κολλητική ταινία για το στήθος!\nΥπάρχουν ρούχα στα οποία το σουτιέν φαίνεται ότι και να κάνεις, ακόμα και με κλιπ ή επέκταση. Εκεί η καλύτερη λύση είναι τα boob tapes δηλαδή οι κολλητικές ταινίες για το στήθος. Τα boob tapes λειτουργούν ως εξής: διαλέγεις tape στο χρώμα του δέρματος σου, κόβεις κομμάτια και καλύπτεις το στήθος σου με τη ταινία όπως και στη παραπάνω φωτογραφία.\nΕάν έχεις μικρό ή μεσαίο στήθος θα σε βολέψει πάρα πολύ αυτό το trick. Στις γυναίκες με μεγάλο και βαρύ στήθος είναι δυνατή η χρήση των κολλητικών ταινιών απλώς θα χρειαστεί μεγαλύτερη ποσότητα και καλή τοποθέτηση έτσι ώστε να παρέχεται η σωστή στήριξη.\nΑγόρασε κολλητική ταινία για το στήθος εδώ!\nΔες επίσης: 5 Συμβουλές για να βρείτε το σωστό σουτιέν\n4. Ράψε cups στα εξώπλατα τοπάκια και φορέματα σου!\nΜια μόνιμη λύση στο να μη φαίνεται το σουτιέν σου είναι να ράψεις cups στο ρούχο σου. Cups μπορείς να βρεις σε διάφορα μαγαζιά, μπορείς όμως να έχεις ήδη από παλιά σουτιέν που δε φοράς πια. Με τον τρόπο αυτό δε θα χρειαστεί να ξανά ασχοληθείς με το τι σουτιέν να βάλεις για να μη φαίνεται!\nThe post 4 Τρόποι για να μη φαίνεται το σουτιέν κάτω από τα ρούχα! appeared first on ediva.gr.\nΤο Διαβάσαμε 4 Τρόποι για να μη φαίνεται το σουτιέν κάτω από τα ρούχα!


Η χώρα έχει ανάγκη από ρεαλισμό, όχι αυταπάτες - Pelop.gr\nΗ χώρα έχει ανάγκη από ρεαλισμό, όχι αυταπάτες\nΑΠΟ τεχνική άποψη, κατέστησε αναγκαίες τις εκλογές η διάσπαση στον ΣΥΡΙΖΑ και η ουσιαστική απώλεια στήριξης προς την Κυβέρνηση από μια τυπικά και πολιτικά αναγκαία πλειοψηφία: Την πλειοψηφία, δηλαδή, του ίδιου του κυβερνώντος κόμματος.\nΑΠΟ καθαρή πολιτική άποψη, οι εκλογές καταστήθηκαν αναγκαίες για τον λόγο ότι η χώρα έχει περιέλθει στην ανάγκη να ακολουθήσει μια ρότα της οποίας το κόστος δοκιμάζει τη συνοχή και τις αντοχές της εξουσίας. Ιδίως όταν η τελευταία υποχρεώνεται εκ των καταστάσεων να σηκώσει μια πολιτική που αντιτίθεται στις αναμονές που τα κυβερνητικά κόμματα καλλιεργούν στην κοινή γνώμη.\nΤΟ ενδιαφέρον στην περίπτωση του ΣΥΡΙΖΑ είναι πως πράγματι ένα μεγάλο μέρος του στελεχιακού και κοινωνικού κορμού του είναι πεπεισμένο πως χωρεί η άσκηση μπαλκονάτης πολιτικής, μολονότι περιθώρια για δημοφιλείς επιλογές δεν έχουν ούτε καν οι χώρες που δεν χρειάζονται δανεικά για να επιβιώσουν.\nΜΙΑ εξήγηση είναι πως το θέμα είναι κυρίως συνειδησιακό, παρά ζήτημα πλάνης. Είναι μια υπερ-ρομαντική άποψη, μια προσκόλληση σε ιδεαλισμούς της άγουρης ηλικίας που εκλαμβάνει τον πραγματισμό ως προδοσία, για κάποιους, ίσως, και ένα εγωιστικό πείσμα.\nΑΛΛΑ δεν έχει από αυτά ανάγκη η χώρα. Αντίθετα, εάν αυτά εξέλιπαν, τότε θα μπορούσαμε να δώσουμε ενωμένοι τη μάχη, αποσπώντας καλύτερες αποφάσεις για τη χώρα. Η αποδυνάμωση του διαπραγματευτικού μετώπου, όπως και η υπονόμευσή του από φωνές που δυσχεραίνουν τη συνεργασία με τον ξένο παράγοντα, δεν δίνουν καμία βοήθεια.\nΕΣΤΩ και έτσι, οι εκλογές μάς πάνε πίσω, αλλά με τον διχασμό του ΣΥΡΙΖΑ δεν μπορούσαμε να πάμε και μπροστά.\nΗ ΑΠΟΣΚΙΡΤΗΣΗ, όμως, των ακραίων φωνών από το κόμμα δεν δικαιώνει την ηγεσία του. Ισχύουν οι ευθύνες της για τους λαϊκισμούς και τις επιπολαιότητες στο ακέραιο. Και σ' αυτές τις εκλογές, θα πρέπει να της αποδοθούν, υπό τον όρο η αντιπολίτευση να αρθρώσει γενναίο και υπεύθυνο λόγο.


WiFi4EU:πρώτη πρόσκληση για Κουπόνια αξίας 15.000€ για να εγκαταστήσουν οι Δήμοι σημεία Wi-Fi σε δημόσιους χώρους - Φωνή της Καστοριάς\nWiFi4EU:πρώτη πρόσκληση για Κουπόνια αξίας 15.000€ για να εγκαταστήσουν οι Δήμοι σημεία Wi-Fi σε δημόσιους χώρους\nΔημοσίευση: 16/05/2018 κατηγορία : Ελλάδα από fonikastorias\nΣτο πλαίσιο της ευρωπαϊκής πρωτοβουλίας για την «Κοινωνία του Gigabit, 2025» η Ευρωπαϊκή Ένωση, σε συνεργασία με τα Κράτη-Μέλη, προωθεί μέσω του προγράμματος WiFi for Europe (WiFi4EU) την ανάπτυξη δικτύων WiFi που θα παρέχουν στους πολίτες δωρεάν πρόσβαση στο διαδίκτυο σε πολυσύχναστους δημόσιους χώρους (π.χ. Πλατείες, πάρκα, δημόσια κτίρια κλπ.). Η δράση ξεκινάει στα μέσα Μαίου και θα διαρκέσει έως το 2020. Ο συνολικός προϋπολογισμός ανέρχεται σε 120 εκ. € και αναμένεται να χρηματοδοτηθούν 6.000 – 8.000 δίκτυα WiFi σε όλη την Ευρώπη. Η χρηματοδότηση των δικαιούχων γίνεται με τη χορήγηση δελτίου (voucher) το οποίο εξαργυρώνεται από την ΕΕ, μετά την εγκατάσταση και λειτουργία του δικτύου.\nΔικαιούχοι είναι οι δήμοι της χώρας. Κάθε δήμος μπορεί να λάβει ένα μόνο δελτίο για όλη τη διάρκεια της δράσης, δηλαδή δήμοι που έχουν επιλεγεί να λάβουν δελτίο στο πλαίσιο συγκεκριμένης πρόσκλησης δεν έχουν δικαίωμα να υποβάλουν αίτηση σε τυχόν μεταγενέστερες προσκλήσεις (δήμοι που υπέβαλαν αίτηση αλλά δεν έλαβαν δελτίο, μπορούν να ξαναδοκιμάσουν σε περίπτωση επόμενης πρόσκλησης).\nΓια το τρέχον έτος η αξία του δελτίου είναι 15.000 € και καλύπτει το κόστος εξοπλισμού και εγκατάστασης. Ο δικαιούχος αναλαμβάνει τα λειτουργικά έξοδα του δικτύου (μηνιαία συνδρομή σε τηλεπικοινωνιακό πάροχο και συντήρηση εξοπλισμού).\nΗ πρώτη πρόσκληση υποβολής αιτήσεων από τους δήμους για σημεία δωρεάν ασύρματης πρόσβασης δημοσιεύτηκε σήμερα https://ec.europa.eu/digital-single-market/en/news/76024/75333\nΓια τη χρήση της δικτυακής πύλης ο ενδιαφερόμενος θα πρέπει να διαθέτει λογαριασμό EU Login (μπορεί να αποκτηθεί εδώ: https://webgate.ec.europa.eu/cas/). Η πύλη αυτή ξεκίνησε να λειτουργεί στις 20 Μαρτίου και πάνω από 17.000 δήμοι έχουν ήδη εγγραφεί. Η επιλογή θα γίνεται κατά σειρά προτεραιότητας. Προκειμένου να διασφαλιστεί η ισορροπημένη γεωγραφική κατανομή μεταξύ των κρατών μελών, κάθε χώρα θα λάβει τουλάχιστον 15 και το ανώτατο 95 κουπόνια. Πρόκειται για την πρώτη από συνολικά πέντε προσκλήσεις που θα δημοσιευτούν μέχρι το 2020.\nΠερισσότερες πληροφορίες για τη δράση είναι διαθέσιμες στον ιστότοπο https://ec.europa.eu/digital-single-market/en/wifi4eu-dorean-syndesimotita-wi-fi-gia-toys-eyropaioys..\nΕπίσης, οι ενδιαφερόμενοι μπορούν να απευθύνονται στη Γενική Γραμματεία Τηλεπικοινωνιών και Ταχυδρομείων (s.papathanasop@yme.gov.gr και s.kanellis@yme.gov.gr) αναγράφοντας «WiFi4EU» στο θέμα του e-mail και στα τηλέφωνα: 210 6508008 (Σοφία Παπαθανασοπούλου) και 210 6508235 (Ευστράτιος Κανέλλης).\nΠοιοι θα επωφεληθούν από την πρωτοβουλία WiFi4EU;\nΤο έργο WiFi4EU απευθύνεται στους πολίτες και στους επισκέπτες της ΕΕ, οι οποίοι θα μπορούν να έχουν δωρεάν ασύρματη διαδικτυακή πρόσβαση (Wi-Fi) σε δημόσιους χώρους, όπως πάρκα, πλατείες, δημόσια κτίρια, βιβλιοθήκες, κέντρα υγείας, στην ΕΕ. Η εγκατάσταση των σημείων πρόσβασης Wi-Fi μπορεί να πραγματοποιηθεί από τον δήμο και την εταιρεία εγκατάστασης Wi-Fi, χρησιμοποιώντας το δελτίο που παρέχει η ΕΕ.\nΠοιοι μπορούν να υποβάλουν αίτηση για δελτίο WiFi4EU;\nΤο πρόγραμμα WiFi4EU θα είναι ανοικτό σε φορείς του δημόσιου τομέα των κρατών μελών της ΕΕ, και της Νορβηγίας και Ισλανδίας, χωρών που συμμετέχουν στον ΕΟΧ. Για την πρώτη πρόσκληση υποβολής αιτήσεων, μόνον οι δήμοι (ή αντίστοιχος φορέας τοπικής διοίκησης) και οι ενώσεις δήμων μπορούν να υποβάλουν αίτηση εξ ονόματος των δήμων. Ο κατάλογος των οντοτήτων που είναι επιλέξιμες να υποβάλουν αίτηση συμφωνήθηκε με κάθε κράτος μέλος και θα διατίθεται στους δήμους ή τις ενώσεις δήμων προκειμένου να ανατρέχουν σε αυτόν και να ελέγχουν κατά πόσον είναι επιλέξιμοι/-ες για εγγραφή/υποβολή αίτησης.\nΟι ενώσεις δήμων μπορούν να εγγράφουν περισσότερους του ενός δήμους, αλλά υποχρεούνται να υποβάλουν χωριστά την τελική επιγραμμική αίτηση για κάθε εγγεγραμμένο δήμο. Τα δελτία διατίθενται στους μεμονωμένους δήμους ως δικαιούχους.\nΚάθε δήμος μπορεί να λάβει μόνο ένα δελτίο καθ’ όλη τη διάρκεια της πρωτοβουλίας. Ως εκ τούτου, οι δήμοι που έχουν επιλεγεί να λάβουν δελτίο στο πλαίσιο συγκεκριμένης πρόσκλησης δεν έχουν δικαίωμα να υποβάλουν αίτηση σε τυχόν μεταγενέστερες προσκλήσεις, ενώ οι δήμοι που υπέβαλαν αίτηση και δεν έλαβαν δελτίο μπορούν να ξαναδοκιμάσουν σε περίπτωση επόμενης πρόσκλησης.\nΠώς μπορεί ένας δήμος να υποβάλει αίτηση;\nΠρώτον, θα υπάρχει μια ειδική δικτυακή πύλη (διαθέσιμη σε όλες τις γλώσσες της ΕΕ) όπου οι δήμοι θα μπορούν να εγγράφονται πριν από την πρόσκληση υποβολής αιτήσεων, συμπληρώνοντας ένα απλό έντυπο εγγραφής. Για την εγγραφή κάθε δήμος θα πρέπει να διαθέτει λογαριασμό «EU login».\nΗ διαδικτυακή πύλη WiFi4EU θα παρέχει επίσης στους προμηθευτές τη δυνατότητα να εγγράφονται και να δηλώνουν πού μπορούν να παρέχουν τις υπηρεσίες τους (δηλαδή σε ποιες χώρες και περιφέρειες), κατά τρόπο ώστε οι δικαιούχοι να μπορούν να συμβουλεύονται τον εν λόγω κατάλογο για ίδιους σκοπούς σύναψης δημόσιων συμβάσεων.\nΔεύτερον, οι δήμοι θα πρέπει να υποβάλουν αίτηση (κάνοντας κλικ στο κουμπί «Υποβολή») μετά την προκήρυξη της πρόσκλησης.\nΠοιες πληροφορίες θα πρέπει να καταχωρίζονται πριν από την πρόσκληση;\nΟι δήμοι θα μπορούν να εγγράφονται απευθείας στη δικτυακή πύλη παρέχοντας βασικές πληροφορίες που τους αφορούν. Θα πρέπει επίσης να παρέχουν τα στοιχεία επικοινωνίας του νόμιμου εκπροσώπου τους.\nΗ διαδικασία εγγραφής θα είναι απλή, ώστε κάθε δήμος να μπορεί να υποβάλει αίτηση στη γλώσσα της επιλογής του, χωρίς να χρειάζεται τη μεσολάβηση τρίτου.\nΟι δήμοι ΔΕΝ θα κληθούν να συμπεριλάβουν κάποιο τεχνικό έργο ή τεχνική τεκμηρίωση σχετικά με το προς εγκατάσταση δίκτυο Wi-Fi. Επίσης, ΔΕΝ θα χρειαστεί να ζητήσουν προκαταρκτική εκτίμηση κόστους από τον προμηθευτή, ώστε να μπορούν να υποβάλουν αίτηση για το δελτίο.\nΠότε θα ξεκινήσουν οι εγγραφές;\nΗ πύλη για τις εγγραφές θα ανοίξει τον Μάρτιο. Οι εγγραφές θα διαρκέσουν 6 έως 8 εβδομάδες, ώστε να δοθεί επαρκής χρόνος στους δήμους να εγγραφούν πριν από την προκήρυξη της πρόσκλησης.\nΠότε πρέπει να υποβληθεί αίτηση για την απόκτηση δελτίου;\nΜετά την προκήρυξη της πρόσκλησης υποβολής αιτήσεων, οι εγγεγραμμένοι δήμοι θα μπορούν να υποβάλουν αίτηση για απόκτηση δελτίου στην ίδια πύλη. Η υποβολή της αίτησης μπορεί να γίνει κάνοντας κλικ στο σχετικό κουμπί παροχής δελτίου.\nΗ ημερομηνία της πρόσκλησης υποβολής αιτήσεων θα ανακοινωθεί όταν θα ανοίξει η πύλη για τις εγγραφές, όπου θα υπάρχει και ρολόι με αντίστροφη μέτρηση.\nΠώς θα επιλεγούν οι δικαιούχοι του δελτίου;\nΟι δήμοι θα επιλέγονται κατά σειρά προτεραιότητας (με βάση την ημερομηνία και την ώρα υποβολής της αίτησής τους, ΟΧΙ την ημερομηνία και ώρα εγγραφής τους). Στο πλαίσιο της πρώτης πρόσκλησης θα κατανεμηθούν τουλάχιστον 15 δελτία ανά χώρα. Ο αριθμός των δελτίων ανά χώρα δεν θα πρέπει να υπερβαίνει το 8 % του προϋπολογισμού της πρώτης πρόσκλησης υποβολής αιτήσεων.\nΠοια είναι η χρηματική αξία κάθε δελτίου;\nΤο δελτίο έχει αξία 15 000 EUR.\nΑπέκτησα δελτίο. Τι γίνεται στη συνέχεια;\nΟ δικαιούχος πρέπει να εξασφαλίσει την ολοκλήρωση της εγκατάστασης και την έναρξη λειτουργίας του σημείου πρόσβασης Wi-Fi εντός 1,5 ετών από την παροχή του δελτίου. Ως εκ τούτου, κατά το εν λόγω διάστημα, ο δικαιούχος μπορεί να ορίσει το οικείο έργο και να επιλέξει την εταιρεία εγκατάστασης Wi-Fi που θα μπορέσει να ολοκληρώσει την εγκατάσταση.\nΚάθε δικαιούχος αναθέτει σύμβαση σε προμηθευτή/ές της επιλογής του για την εγκατάσταση του ασύρματου εξοπλισμού (σύμφωνα με τους κανόνες περί δημοσίων συμβάσεων). Η Επιτροπή δεν παρεμβαίνει στις συμβατικές σχέσεις μεταξύ του δικαιούχου και του προμηθευτή του. Οι προμηθευτές μπορεί να εγγραφούν στην πύλη ανά πάσα στιγμή, αλλά πρέπει να το πράξουν το αργότερο όταν δικαιούχος έχει συνάψει με αυτούς σύμβαση προμήθειας.\nΟι δικαιούχοι επιλέγουν τα «κέντρα δημόσιας ζωής» στα οποία θα εγκατασταθούν τα σημεία πρόσβασης WiFi4EU. Τα σημεία πρόσβασης Wi-Fi θα τοποθετούνται σε περιοχές όπου δεν υπάρχουν ήδη ανάλογες προσφορές δωρεάν συνδεσιμότητας Wi-Fi.\nΟι δικαιούχοι θα μπορούν επίσης να επιλέγουν ελεύθερα τον πάροχο διαδικτυακής πρόσβασης, ο οποίος μπορεί να είναι ο πάροχος Wi-Fi/η εταιρεία εγκατάστασης Wi-Fi ή όχι. Η συνδρομή ευρυζωνικής συνδεσιμότητας υψηλών ταχυτήτων θα πρέπει να εξασφαλίζει Διαδίκτυο υψηλής ποιότητας στους χρήστες και να αναλαμβάνεται από τον δικαιούχο για διάστημα τουλάχιστον 3 ετών.\nΤι θα χρηματοδοτεί το δελτίο της ΕΕ;\nΗ ΕΕ θα χρηματοδοτεί τις δαπάνες εξοπλισμού και εγκατάστασης των σημείων πρόσβασης Wi-Fi έως την αξία του δελτίου, ενώ ο δικαιούχος αναλαμβάνει να καταβάλλει τις δαπάνες συνδεσιμότητας (συνδρομή στο Διαδίκτυο), συντήρησης και λειτουργίας του εξοπλισμού για τουλάχιστον 3 έτη.\nΟποιεσδήποτε δαπάνες σχετικά με τη διαδικασία υποβολής προσφορών (όπως η εκπόνηση της συγγραφής υποχρεώσεων), δεν καλύπτονται από το δελτίο. Οποιεσδήποτε δαπάνες σχετικά με την εγκατάσταση της απαραίτητης οπισθόζευξης για τη διαδικτυακή συνδεσιμότητα δεν καλύπτονται από το δελτίο. Οποιεσδήποτε δαπάνες για πρόσθετο εξοπλισμό που δεν αφορούν ειδικά τα σημεία πρόσβασης Wi-Fi (σταθμοί φόρτισης, οδικός εξοπλισμός, κ.λπ.) δεν καλύπτονται από το δελτίο.\nΠώς εξοφλείται το δελτίο;\nΠροκειμένου να διασφαλιστεί ότι το δελτίο μπορεί να εξοφληθεί σωστά, ο προμηθευτής θα πρέπει να εγγραφεί στην πύλη WiFi4EU και να παράσχει τα στοιχεία του (υπεύθυνο επικοινωνίας, στοιχεία επικοινωνίας, γεωγραφικό πεδίο δραστηριοτήτων και στοιχεία τραπεζικού λογαριασμού).\nΤόσο ο προμηθευτής όσο και ο δικαιούχος θα πρέπει να επιβεβαιώσουν ότι το τοπικό δίκτυο είναι εγκατεστημένο και λειτουργεί. Αφού επαληθευτεί ότι το τοπικό δίκτυο όντως λειτουργεί (εξ αποστάσεως παρακολούθηση), ενεργοποιείται η πληρωμή.\nΟ προμηθευτής θα μπορεί στη συνέχεια να εξοφλήσει το δελτίο στην Ευρωπαϊκή Επιτροπή και τυχόν υπόλοιπο που δεν καλύπτεται από την αξία του δελτίου ή την υπερβαίνει καταβάλλεται από τον δικαιούχο.\nΟ δήμος απέκτησε δελτίο. Για ποιο πράγμα είναι υπεύθυνος;\nΗ εγκατάσταση του σημείου πρόσβασης Wi-Fi πρέπει να γίνει χρησιμοποιώντας το δελτίο. Οι δήμοι ή άλλοι δημόσιοι φορείς είναι υπεύθυνοι για τη χρηματοδότηση της συνδρομής στο Διαδίκτυο και τη συντήρηση του εξοπλισμού, ώστε να προσφέρουν δωρεάν και υψηλής ποιότητας συνδεσιμότητα Wi-Fi στους πολίτες και στους επισκέπτες για τουλάχιστον 3 έτη.\nΟι δικαιούχοι πρέπει να χρησιμοποιούν την κοινή οπτική ταυτότητα που θα παρέχεται από την Επιτροπή και να συνδέονται με τα σχετικά επιγραμμικά εργαλεία.\nΜπορεί το έργο να είναι ευρύτερο από ό,τι χρηματοδοτείται μέσω του δελτίου;\nΟι δικαιούχοι μπορούν να χρησιμοποιούν το δελτίο WiFi4EU για τη μερική χρηματοδότηση έργου μεγαλύτερης αξίας· συνεπώς, οποιεσδήποτε δαπάνες εξοπλισμού και εγκατάστασης πέραν της αξίας του δελτίου θα εμπίπτουν στη σύμβαση που συνάπτεται μεταξύ προμηθευτή και δικαιούχου.\nΠηγή: Αναπτυξιακή Δυτικής Μακεδονίας Α.Ε – ΑΝΚΟ\nΤο ΚΕ.Π.ΚΑ. Δυτ. Μακεδονίας στο Ευρωπαϊκό Κοινοβούλιο (φωτο)\nΗμερίδα του «Κέλετρον Αγάπη για το Παιδί» στο ΚΑΠΗ Καστοριάς\n«Το πνεύμα των Χριστουγέννων» από τον Προοδευτικό Σύλλογο\nΗ κατάθλιψη των ηλικιωμένων κατά τη διάρκεια των γιορτών, ήταν το θέμα της ημερίδας η οποία πραγματοποιήθηκε το πρωί στο… … More\nΜουσικό ταξίδι με το διήγημα «Ευτυχισμένος Πρίγκιπας» του Όσκαρ Ουάιλντ από το Δημοτικό Ωδείο Καστοριάς\nΤην Κυριακή 16 Δεκεμβρίου 2018 και ώρα 8.00 μ.μ, η τάξη πιάνου της κας Παπουλίδου Αθανασίας του Δημοτικού Ωδείου Καστοριάς,… … More\nfonikastorias.gr: Ενημερώθηκε η στήλη «Αγγελίες» στις ενότητες ΕΝΟΙΚΙΑΖΟΝΤΑΙ & ΠΩΛΟΥΝΤΑΙ\nΠατήστε ΕΔΩ για να δείτε τις αγγελίες στην ενότητα ΕΝΟΙΚΙΑΖΟΝΤΑΙ Πατήστε ΕΔΩ για να δείτε τις αγγελίες στην ενότητα ΠΩΛΟΥΝΤΑΙ … More\nΟι ημερομηνίες που θα καταβληθούν οι συντάξεις Ιανουαρίου\nΧιλιάδες είναι εκείνοι που θα έχουν λάβει παράλληλα αναδρομικά ή κοινωνικό μέρισμα Νωρίτερα θα εισπράξουν φέτος τη σύνταξη Ιανουαρίου οι συνταξιούχοι ενώ… … More\n«Ώρα για δουλειά» το όνομα του Συνδυασμού του Γιάννη Κορεντσίδη (πλούσιο φωτορεπορτάζ)\nΜε ένα εύστοχο και δυναμικό μήνυμα, το «ώρα για δουλειά», πλαισιωμένο από ένα καλαίσθητο και συμβολικό λογότυπο, ο υποψήφιος Δήμαρχος… … More\nΠροηγούμενο Άρθρο Previous post: 20ο Διεθνές Χορωδιακό Φεστιβάλ Άργους Ορεστικού\nΕπόμενο Άρθρο Next post: Βούτσης για Έλληνες στρατιωτικούς: Πιο ζωντανό από ποτέ το αίτημα για την άμεση αποφυλάκισή τους\nΚαμμένος: «Εάν ψηφιστεί η Συμφωνία από τη βουλή της πΓΔΜ θα παραιτηθώ από υπουργός»\n«Εάν ψηφιστεί η Συμφωνία των Πρεσπών από τη βουλή της πΓΔΜ εγώ\nΑυτά τα Χριστούγεννα οι άνθρωποι του Χαμόγελου θα γιορτάσουν με τα 350*παιδιά που\nΟ δρόμος του ΄Αη-Σπυρίδωνα | Της Ιφιγένειας Διδασκάλου (Μεταδόθηκε από το ραδιόφωνο στις 13.12.1970)\nΑν ήμουν χθες στην Καστοριά, θάβλεπα σχηματισμένο πάνω στα βαθύσκια πράσινα νερά\nΤην καταβολή κρατικών ενισχύσεων ήσσονος σημασίας (de minimis) ύψους 10,2 εκατ. ευρώ\nΑπό την Αναπληρώτρια Υπουργό Εργασίας, Κοινωνικής Ασφάλισης και Κοινωνικής Αλληλεγγύης, κ. Θεανώ


Η Browse Page αποκτά μια πιο καθαρή εμφάνιση με έμφαση στην ανακάλυψη νέων καναλιών και video. Εκεί θα μπορείς να βλέπεις τα video με τα περισσότερα views για τη σημερινή ημέρα αλλά και προτεινόμενα video βάσει των όσων έχεις παρακολουθήσεις στο παρελθόν. Τέλος, χάρη στη νέα λειτουργία ‘Play All’, θα μπορείτε να παρακολουθείτε ασταμάτητα όλα τα video σε μια συγκεκριμένη κατηγορία ή κανάλι.\nΝέα εμφάνιση έχει αποκτήσει και η λειτουργία Video Editor, περισσότερο προσαρμοσμένη στο συνολικό σχεδιασμό του YouTube και με νέο Timeline που τη φέρνει ακόμα πιο κοντά στην υπηρεσία iMovie της Apple.\nΤέλος, οι αλλαγές έχουν να κάνουν και με τη λειτουργία Video Manager και αφορούν κυρίως το feedback των χρηστών. Πιο συγκεκριμένα, περιλαμβάνουν μια νέα λειτουργία Search History, στατιστικά like και dislike και δυνατότητα ταξινόμησης βάσει δημοτικότητας.\nΟι αλλαγές στη Browse Page και το Video Editor είναι ήδη ορατές, ενώ η ανανεωμένη λειτουργία Video Manager θα κάνει την εμφάνιση της μέσα στις επόμενες μέρες.\nOne Response to Νέες αλλαγές στο YouTube: Ανανεωμένα Browse Page, Video Editor και Video Manager\nPingback: Νέες αλλαγές στο YouTube: Ανανεωμένα Browse Page, Video Editor και Video Manager


20-22 Μαρτίου 2017, Costa Navarino, Μεσσηνία\nO AΤΗIOOC 2017 θα διεξαχθεί στις 20 με 22 Μαρτίου 2017 στο Navarino Dunes, στην Costa Navarino με τη συμμετοχή 20 κριτών διεθνούς εμβέλειας από διάφορες χώρες. Τον περασμένο Μάρτιο, στην 1η του διοργάνωση στην Αθήνα, ο διαγωνισμός συγκέντρωσε 256 συμμετοχές από 10 χώρες και απένειμε 118 μετάλλια. Στόχος των διοργανωτών είναι ο διαγωνισμός αυτός να καθιερωθεί διεθνώς και να συμβάλλει στην αναγνωρισιμότητα του ελληνικού ελαιολάδου.\nΊδρυμα "Καπετάν Βασίλη και Κάρμεν Κωνσταντακόπουλου"\nΤο Ίδρυμα "Καπετάν Βασίλη και Κάρμεν Κωνσταντακόπουλου" είναι ένα κοινωφελές ιδιωτικό μη κερδοσκοπικό ίδρυμα το οποίο ιδρύθηκε το 2011 προς τιμήν των Καπετάν Βασίλη και Κάρμεν Κωνσταντακόπουλου. Σκοπός του είναι να καταστήσει τη Μεσσηνία πρότυπο αειφόρου αγροτικής ανάπτυξης, μέσα από την υποστήριξη και προώθηση σχετικών δράσεων. Ως τώρα έχει υποστηρίξει μία σειρά ενεργειών, που περιλαμβάνουν από έρευνα μέχρι εκπαιδευτικά σεμινάρια. Στο πλαίσιο ανάδειξης των τοπικών προϊόντων, υλοποιούνται δράσεις και μελέτες που αφορούν και στο ελαιόλαδο.\nΑν επισκεφτεί κανείς σήμερα την περιοχή της Μεσσηνίας, τόπο προέλευσης της Κορωνέϊκης και της Καλαμών, δύο εμβληματικών ποικιλιών, εύκολα θα αντιληφθεί ότι το ελαιόλαδο θεωρείται βασικό τοπικό προϊόν, φημισμένο μάλιστα για την εξαιρετική του ποιότητα. Σε μια παγκόσμια αγορά όπου το ελαιόλαδο αποτελεί ένα προβεβλημένο αλλά έντονα ανταγωνιστικό προϊόν, η ποιότητα και η αναγνωρισημότητα του ελληνικού ελαιολάδου αποτελούν την ευκαιρία για ανάδειξη και καταξίωση στις διεθνείς αγορές. Σε αυτό το πλαίσιο το Ίδρυμα Καπετάν Βασίλη και Κάρμεν Κωνσταντακόπουλου υποστηρίζει τη διοργάνωση ενός άρτιου και διεθνούς διαγωνισμού ελαιολάδου στην Ελλάδα όπως είναι ο ΑΤΗΕΝΑ INTERNATIONAL OLIVE OIL COMPETITION (ΑΤΗΙΟΟC) που φέτος φιλοξενείτε στη Μεσσηνία. Ο συγκεκριμένος διεθνής διαγωνισμός μπορεί να αναδείξει αυτά τα ποιοτικά χαρακτηριστικά και να θέσει τα ελληνικά ελαιόλαδα στο επίκεντρο των εξελίξεων γύρω από την διεθνή αγορά ελαιολάδου.


Οκτώβριος και πλειοψηφικό | Εφημερίδα Πρωινή\nΟκτώβριος και πλειοψηφικό\nΜια ιδέα από το τι θα περιλαμβάνει ο νέος νόμος για την αυτοδιοίκηση έδωσε σε τηλεδιάσκεψη της ΚΕΔΕ ο Υφυπουργός Εσωτερικών, Θ.Λιβάνιος.\nΗ απλή αναλογική καταργείται οριστικά και επιστρέφουμε στο πλειοψηφικό.\nΠολύ πιθανό να οριστεί και ένα ποσοστό που θα δίνει τη νίκη στον δήμαρχο από τον α΄γύρο.\nΕπίσης οι εκλογές θα αποσυνδεθούν από τις ευρωεκλογές και θα διεξάγονται Οκτώβριο, ενώ οι υποψηφιότητες θα πρέπει να έχουν κατατεθεί ως τις 30 Ιουνίου για να υπάρχει επαρκής χρόνος για την προεκλογική εκστρατεία.\n« Εύστοχη επισήμανση


: 20 κολπάκια για να διώξεις τη σκόνη μια και καλή\n20 κολπάκια για να διώξεις τη σκόνη μια και καλή\nΌσο λιγότερη σκόνη υπάρχει στο σπίτι,τόσο περισσότερο ευχαριστημένοι και υγιείς είναι οι άνθρωποι.\nΔυστυχώς δεν είναι εύκολο να την ξεφορτωθείς.\nΓι΄αυτό έχουμε βρεί και σου δίνουμε κάποιες συμβουλές για να αντιμετωπίσεις την σκόνη γρήγορα και αποτελεσματικά. Οι οποίες με την ευκαιρία, είναι απλές και αποτελεσματικές!\nΓια να απαλλαγείτε από τη σκόνη, τα ψίχουλα και τις βρωμιές στο πληκτρολόγιο το μόνο που χρειάζεστε είναι να τα τινάξετε όλα από πάνω γυρνώντας το πληκτρολόγιο ανάποδα και μετά να το σκουπίσετε με ένα μωρομάντηλο. Το αποτέλεσμα είναι υπέροχο. Απλά βεβαιωθείτε ότι το λάπτοπ σας είναι απενεργοποιημένο.\nΓια να απαλλαγείτε από τη σκόνη στις επιφάνειες και για να κάνετε το αποτέλεσμα να διαρκέσει περισσότερο μπορείτε να ετοιμάσετε ένα ειδικό διάλυμα. Βάζεις ένα καπάκι μαλακτικό για κάθε 4 καπάκια νερού.\nΡίχνουμε το μίγμα σε ένα ψεκαστήρα και το χρησιμοποιούμε για να καθαρίσουμε οτιδήποτε με αυτό θέλουμε όταν το χρειαζόμαστε ακόμα και σε καθρέφτες, γυάλινες επιφάνειες και στο ντούζ. Έχει θεαματικά αποτελέσματα αν το χρησιμοποιήσετε για να καθαρίσετε το λάπτοπ σας η ακόμη και την τηλεόραση. Επίσης το σπίτι μοσχοβολάει!\nΑν βάλετε μια παλιά καθαρή κάλτσα στο χέρι σας μπορείτε γρήγορα και εύκολα να κάνετε τα στόρια από τα παράθυρα σας να αστράφτουν από καθαριότητα. Επίσης, αν βάλετε μια κάλτσα σε μια παλιά σφουγγαρίστρα σας πείτε αντίο στη σκόνη που είναι για καιρό τοποθετημένη κάτω απο τα κρεβάτια σας και τα επιπλά σας.\nΤο ρολό απο το χαρτί τουαλέτας\nΓια να αποφύγετε την σκόνη που μεταφέρεται από τη μια επιφάνεια στην άλλη σταματήστε να καθαρίζετε από πάνω προς τα κάτω! Αν ακούσετε αυτή τη συμβουλή η καθαριότητα του σπιτιού σας θα θέλει λιγότερο κόπο και θα σας εξοικονομήσει χρόνο.Για παράδειγμα πρώτα να καθαρίσετε τον ανεμιστήρα οροφής, στη συνέχεια τα καλούπια μετά τα πιο ψηλά μέρη της πόρτας και στο τέλος τα πιο χαμηλά έπιπλα όπως το κομοδίνο.\nΠάντα ξεχνάμε οτι οι κουρτίνες είναι καλυμμένες με σκόνη (ακόμη και αν είναι συνθετικές). Είναι καλό να τις πλένουμε συχνά πυκνα (Δες εδώ το σωστό τρόπο) και να τις κάνουμε με το ακροφύσιο της ηλεκτρικής σκούπας 2 φορές το μήνα.\nTa φυτά του σπιτιού είναι οι πνεύμονες του , που θα σας βοηθήσουν να αντιμετωπίσετε τη σκόνη. Αν πλένετε τακτικά όλα τα φυτά στο μπάνιο, αυτό θα σας βοηθήσει στον αποτελεσματικό καθαρισμό του αέρα.\nAν δεν κάνετε υγρό καθαρισμό συχνά ξανασκεφτείτε το καθώς βοηθάει το σπίτι να φαίνεται πολύ πιο τακτοποιημένο αφήνοντας ένα ευχάριστο άρωμα γι όλους. Το νερό αφαιρεί το 90% της σκόνης. Αν πρέπει να διαλέξετε ανάμεσα σε στεγνό και υγρό καθάρισμα λοιπόν προτιμήστε το δεύτερο.\nΔε συνιστάται ι να εφαρμόσετε βερνίκι, κερί, απευθείας σε έπιπλα ή άλλες ξύλινες επιφάνειες που χρειάζεστε για να απομακρύνετε τη σκόνη . Εάν το κάνετε αυτό, η σκόνη θα συσσωρεύεται γρηγορότερα. Έτσι είναι καλύτερα να εφαρμόσετε όλα αυτά τα προϊόντα καθαρισμού σε ένα πανί και έπειτα στα έπιπλα\nΕίναι ιδανικά γιατι τραβάνε σα μαγνήτη τη σκόνη! Επίσης μπορείτε να τα εφαρμόσετε στη σκούπα σας και να καθαρίσετε δύσκολες επιφάνειες!


Ξενοδοχεία κοντά σε Bahnhof Bürstadt - Βρείτε προσφορές ξενοδοχείων\nΞενοδοχεία κοντά σε Bahnhof Bürstadt\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε Bahnhof Bürstadt. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε Bahnhof Bürstadt παραπάνω.\nΕνοικίαση αυτοκινήτου σε: Bürstadt\nΞενοδοχεία σε Bürstadt\nFerienhaus am LutherbaumFerienhaus am PfrimmparkLandhaus-ApartmentsDeutsches HausHotel WeberLortze EckAppartements am WasserturmFriedensstr. 9White House 'Privatzimmer'Gästehaus SchäferAppartement ConfidenceKarmeliterstr 1Ferienwohnung am WeinbergGasthof SchillereckFerienwohnung SiegfriedHerrenhofCMVA-Ferienwohnung Haus Gutleut1-Zimmer Business AppartementKomfort-Ferienwohnungen Horster


Museo Arqueologico de Campeche Fuerte de San Miguel (Μεξικό) - Κριτικές\nΞενοδοχεία κοντά σε: Chicaná Mayan Ruins\nMuseo Arqueologico de Campeche Fuerte de San Miguel: Εστιατόρια στην περιοχή\nΔραστηριότητες κοντά σε: Museo Arqueologico de Campeche Fuerte de San Miguel\nMuseo Arqueologico de Campeche Fuerte de San Miguel - Κριτικές\nΝο 7 από 30 δραστηριότητες - Campeche\nArq. Claudia Elena Escalante Diaz, Campeche 24030, Μεξικό\n+52 981 816 9136\nΒλέποντας τα ερείπια στην Yucatán είναι ένα εκπληκτικό σετ εμπειρίες, αλλά αν θέλετε να εμβαθύνουν την κατανόησή της συμβολογίας και τη σημασία του πολιτισμού των Μάγια, μουσείο αυτό είναι το ιδανικό μέρος για εσάς. Τα εκθέματα είναι πολύ καλά, πολλά γλυπτά και άλλες παραμορφώσεις εξηγούν...τη διαδοχή των βασιλέων και άλλων σημαντικών περιστατικών πάνω από 10 αιώνα ιστορική περίοδο. Αποκτήστε το δικό σας " να γίνει αστυνομικός geek ασφάλειας " και ρίξτε μια ματιά. Η είσοδος είναι μόνο μερικά δολάρια παραπάνω είναι τα χρήματα δαπανώνται σωστά!Περισσότερα\nΜικρό μουσείο σε ένα φρούριο. Και τα δύο είναι πολύ ωραίο και αξίζει να το επισκεφθείτε. Η αγγλική εξήγηση κάρτες είναι θέμα τύχης. Υπέροχη θέα. Είναι εύκολο να το βρείτε και σχετικά κοντά στην πόλη\nΑξίζει να το χρόνο και κόπο να πάτε εκεί\nΑπολαύσαμε την άποψη, Fort και μουσείο. Εάν βρίσκεστε σε Campeche για περισσότερο από δύο ημέρες, το συνιστώ αυτό το μέρος για μια ημέρα, ίσως στο δρόμο σας πίσω από μια από τις πόλεις των Μάγια ή από Edzna.\nΘα θέλαμε αυτό να είναι 10 φορές μεγαλύτερο, διότι το εμφανίζει ήταν καλά και ενδιαφέρουσα. Αξίζει τα χρήματα και χρόνο. Fort είναι στα προάστια του townand ήταν η πρώτη μας στάση, έτσι ώστε να δώσει το έναυσμα για μια θαυμάσια συνολική επίσκεψη στην πόλη Campeche\nΥπέροχη θέα και Campeche στον ωκεανό από το φρούριο. Δεν είναι εύκολο να φτάσετε σε αυτό το μέρος, αλλά αυτό ήταν κάτι ωραίο να πράξει κατά τη διάρκεια της ημέρας.\nΤο όμορφα διατηρημένο οχυρώσεις και μουσείο\nΑυτό είναι το αγαπημένο μας των 2 φρούρια και αρκετές baulartes στην πόλη Campeche. Στεγάζει το μουσείο όπλων και αρκετές χάρτες και άλλα ενδιαφέροντα έργα τέχνης. Δεν χρησιμοποιήθηκε ποτέ στη μάχη καθώς ήταν πραγματικά πολύ μακριά από την πόλη για τα όπλα και να καταλήξουν...σε πλοία στον κόλπο. Εισδοχή χρεώνεται μεταξύ $5 και $10 USD ανά άτομο. Μπορείτε να περάσετε 1-2 ώρες εδώ. Ένα υπέροχο μέρος για φωτογραφία βλαστούς, καθώς και στον ωκεανό και κάτω πόλη κάνουν ένα σκηνικό που φαίνεται να είναι η ζωγραφική, ανάλογα με την κάλυψη νεφών.Περισσότερα\nΚαλοδιατηρημένο φρούριο με υπέροχη θέα\nΑυτό το φρούριο είναι αρκετά μικρό, , επισκεφθήκαμε ως μέρος μιας περιοδείας, είναι πολύ καλά διατηρημένο και έχει επίσης μια καλή ποικιλία από κειμήλια για να δείτε. Το διαμέρισμα είναι στον λόφο, με καλό χώρο στάθμευσης και προσφέρει υπέροχη θέα.\nΩραίο μικρό φρούριο, μικρό αλλά με υπέροχη θέα.\nΑυτό το φρούριο είναι αρκετά μικρό, αλλά βρίσκεται σε μια εξαιρετική τοποθεσία στο λόφο, το οποίο προσφέρει εξαιρετική θέα. Αν είστε εν κινήσει (αυτοκίνητο) αξίζει το ταξίδι.\nΜόνο ένα δωμάτιο ανοιχτό\nΌταν επισκέφθηκα υπήρχε μόνο ένα δωμάτιο ανοιχτό καλύπτει πληροφορίες για τα πλοία. Υπήρχαν τα μοντέλα των πλοίων και ορισμένες πληροφορίες για την κατασκευή και τη χρήση τους. Επίσης, μπορείτε να ανεβείτε τη ράμπα στο επάνω μέρος του fort για θέα στο οποίο δεν είναι πολύ...εντυπωσιακό.Περισσότερα\nΩραίο παλιό φρούριο\nΚαλό όχι μόνο και μόνο για να το δείτε το ιστορικό στοιχείο για το μέρος, αλλά επίσης να έχετε θέα στην πόλη και τη θάλασσα.\nΔείτε και τα 27 κοντινά ξενοδοχείαΔείτε και τα 163 κοντινά εστιατόριαΔείτε και τα 47 κοντινά αξιοθέατα\nΛάβετε γρήγορα απαντήσεις από το προσωπικό του Museo Arqueologico de Campeche Fuerte de San Miguel και από προηγούμενους επισκέπτες.


Εφημερίδα Ανασύνταξη: Μαρξιστικό-Λενινιστικό Κομμουνιστικό Κόμμα Ισημερινού: Σχετικά με την τρέχουσα πολιτική συγκυρία:\nΜαρξιστικό-Λενινιστικό Κομμουνιστικό Κόμμα Ισημερινού: Σχετικά με την τρέχουσα πολιτική συγκυρία:\nΑνακοίνωση της Γραμματείας της Κεντρικής Επιτροπής\nΣχετικά με την τρέχουσα πολιτική συγκυρία:\nΑυτή τη στιγμή που αστυνομικές και στρατιωτικές μονάδες έχουν ξεσηκωθεί σε πολλά σημεία της χώρας, είναι ανάγκη να διακηρύξουμε τις απόψεις μας και να εκφράσουμε την υποστήριξη μας στο δίκαιο χαρακτήρα αυτού του αγώνα ενάντια στην κυβέρνηση της αυτό-αποκαλούμενης «επανάστασης των πολιτών».\nΟι αστυνομικοί και οι στρατιωτικοί πλήττονται από την απολυταρχική πολιτική του Κορέα, όπως πλήττονται και οι εκπαιδευτικοί, οι ιθαγενείς, οι αγρότες, οι φοιτητές, οι συνταξιούχοι, οι δημόσιοι υπάλληλοι, κλπ. Οι προθέσεις του Κορέα απορρίφθηκαν με βίαιο τρόπο σαν αντισυνταγματικές και διάφορες μονάδες σε όλη τη χώρα έχουν εξεγερθεί, υπερασπιζόμενες τις βαθιές προσδοκίες τους.\nΘα πρέπει να ξεκαθαριστεί ότι αυτές οι ενέργειες των αστυνομικών και των στρατιωτικών και η υποστήριξη τους από τις λαϊκές οργανώσεις και την αριστερά, δεν είναι μέρος μίας «συνωμοσίας», όπως σίγουρα θα ισχυριστεί η κυβέρνηση. Πρέπει να δείξουμε ότι είναι μία αντίδραση αγανάκτησης ενάντια στην αλαζονεία, τις υπερεξουσίες και την κατάχρηση εξουσίας μιας κυβέρνησης που δε σέβεται τις κατακτήσεις, τα δικαιώματα και λοιδορεί τις προσδοκίες του λαού.\nΑυτό το κίνημα χρειάζεται υποστήριξη από όλες τις από τα κάτω δημοκρατικές και προοδευτικές δυνάμεις, και οι κοινωνικές και πολιτικές οργανώσεις της Κομμουνιστικής Αριστεράς πρέπει να δουλέψουν για να επιτευχθεί αυτός ο στόχος. Αυτό πρέπει να βρει έκφραση στους δρόμους. Να απαιτήσουμε με όλη τη δύναμη μας σύγκληση της Νομοθετικής Συνέλευσης, να αρνηθούμε τα βέτο του Προέδρου, και ο Νόμος για τις Δημόσιες Υπηρεσίες και ο Νόμος για την Ανώτατη Εκπαίδευση να εκπληρώσει τις απαιτήσεις των λαϊκών στρωμάτων.\nΕίναι αναγκαίο και επείγον να υποστηρίξουμε αυτές τις δράσεις με διακηρύξεις και διαδηλώσεις. Αναπτύξτε την όσον το δυνατό πιο πλατιά ενότητα των λαϊκών στρωμάτων και εξετάστε σε βάθος τη Συνέλευση και υποστηρίξτε την ενότητα μεταξύ του Λαϊκού Δημοκρατικού Κινήματος (MPD) και των Pachacutic (ιθαγενών).\nΕργαζόμαστε στην κατεύθυνση της σύγκλησης μίας πολυεθνοτικής Συνέλευσης όλων των κοινωνικών οργανώσεων στο Κίτο το Σάββατο 2 Οκτωβρίου ή σε μία εβδομάδα.\nΕντείνουμε τη λαϊκή πάλη και καλούμε τα προοδευτικά κομμάτια να συμπαραταχθούν μαζί μας. Όταν γίνεται λόγος για «σταυροφορία θανάτου» πρέπει να δηλώνουμε ότι δεν φοβόμαστε και ότι θα αντιμετωπίσουμε τον Κορέα και την αλαζονική και αυταρχική του στάση.\nΗ κατάσταση απαιτεί άμεση και αποφασιστική, έγκαιρη και ενεργητική δράση. Εκπληρώστε τον επαναστατικό μας ρόλο.\nΜαρξιστικό Λενινιστικό Κομμουνιστικό Κόμμα του Ισημερινού\nΑναρτήθηκε από Anasintaxi Organization στις 5:51:00 μ.μ.


Εγώ γιατί να μη γίνω υπουργός; (Ανοιχτή επιστολή προς τον Αντώνη Σαμαρά)\nγράφει το κορίτσι του διπλανού portal\nΑγαπητέ κύριε Αντώνη,\nΞέρω ότι δεν είστε φίλος των ερωτήσεων, κοινοβουλευτικών ή άλλου τύπου. Δεν πατάτε στη Βουλή και εδώ που τα λέμε καλά κάνετε. Γιατί να κάθεστε να ακούτε το μακρύ και το κοντό του καθενού; Εσείς κάνετε τη δουλίτσα σας και στα τέτοια σας αν αυτή η δουλίτσα αρέσει στις άλλες δημοκρατικές δυνάμεις (εντάξει, άμα είστε στις καλές σας έχω καταλάβει ότι παίρνετε κανένα τηλέφωνο τον Βαγγέλη. Ούτως ή άλλως όμως ο Βαγγέλης δεν ακούει, μιλάει ο ίδιος κατά τη διάρκεια του τηλεφώνου, οπότε πάλι καλυμμένος είστε από άποψη μυστικότητας της δράσης σας).\nΓνωρίζω λοιπόν ότι δεν είστε άνθρωπος των απαντήσεων. Έλα μου όμως που εμείς οι Έλληνες είμεθα άνθρωποι των ερωτήσεων… Μας τρώει ένα σαράκι, μια αναρώτηση, ένα δεν ξέρω γω τι. Κοιμόμαστε και χιλιάδες ερωτήσεις αναβλύζουν από το υποσυνείδητό μας: Ποιοι άραγε μας ψεκάζουν και με τι ουσία; (Ότι ψεκαζόμεθα -τουλάχιστον όσοι είμεθα στο facebook- το έχουμε πια σίγουρο). Ποια είναι η πιο ωραία, ώστε σε συνδυασμό με τις Καρυάτιδες να προσελκύσει τουρίστας, η Κεφαλογιάννη ή η Βοσκοπούλου; Είναι το ΝΕΡΙΤ εβραϊκό όνομα; Και πώς άραγε να λέγανε τα εβραϊκά κοράσια πριν ιδρυθεί η ΝΕΡΙΤ, ΕΡΤ; Πόσο φίνα περνάει ο Καραμανλής στη Ραφήνα; Να μην επεκταθώ, μπήκατε στο νόημα. Έχουμε προβληματισμούς βαθυστόχαστους και σύνθετους.\nΕγώ, παρά το γεγονός ότι, όπως όλοι οι φαν μου γνωρίζουν, τυγχάνω ακόμα πιο βαθυστόχαστη, δεν θα σας ταλαιπωρήσω με τόσο σύνθετα ερωτήματα. Θα είμαι πιο πρακτική. Θα ρωτήσω απλά ότι θα ήθελε να ρωτήσει κάθε νούμερο και δεν τολμά: Εμένα γιατί δεν με κάνατε υπουργό; Θα αναγκαστώ να παραμερίσω προς το παρόν τη βαθιά μου μετριοφροσύνη για να απαριθμήσω τα συγκριτικά μου πλεονεκτήματα σε σχέση με αυτούς που υπουργοποιήσατε ώστε να γίνει αντιληπτή η θέση μου:\n1) Είμαι κι εγώ μια όμορφη και άνεργη κοπέλα σαν την Άντζελα Γκερέκου. Γιατί να μη δικαιούμαι κι εγώ μια θέση εργασίας; Μη με ρωτήσετε τι να την κάνεις τη φιλόσοφερ στο υπουργείο, γιατί θα σας ρωτήσω τι να τον κάνεις τον Χρήστο τον Παπουτσή στη Παγκόσμια Τράπεζα και θα μπλέξουμε σε αδιέξοδες συζητήσεις.\n2) Είμαι κι εγώ αερολόγος και γαϊδούρα σαν τον Αργύρη τον Ντινόπουλο. Εχω θητεύσει επίσης ως πολεμική ανταποκρίτρια από το σπίτι μου στο οποίο ύψωσα κάποτε και την ελβετική σημαία. Με τη διαφορά ότι εμένα στο σπίτι μου γινόταν πραγματικός πόλεμος (ειδικά όταν ο πατερούλης χάρισε τα κοσμήματα της μάνατζερ στην ρωσίδα νο 234).\n3) Έχω κι εγώ οικογένεια που φοροδιαφεύγει σαν τον Γιακουμάτο. Όλα τα φακελάκια της μάνατζερ είναι κατάμαυρα. Είμαι επίσης φλύαρη σαν την Παπακώστα, αν και όχι τόσο ανόητη. Λέω πάντως ότι περάσει απ΄ την κούτρα μου. Εκνευρίζω πολλούς ακριβώς όπως εκείνη. Όταν βγαίνει στην τηλεόραση όλοι οι χριστιανοί ορθόδοξοι λένε «Για τ΄ όνομα του θεού, ας τη μαζέψει κάποιος.» Εγώ έχω πιο μεγάλη γκάμα: έχω εκνευρίσει και βουδιστή.\n4) Μιλάω κι εγώ έξω απ' τα δόντια σαν τη κυρία Βούλτεψη. Αυτή είπε εθελόδουλο τον Γκίκα κι εγώ μουνόδουλο τον μπαμπάκα μου. Μετά κι αυτή το μάζεψε γιατί εσείς βάλατε τον Γκίκα στην κυβέρνηση κι εγώ το μάζεψα γιατί δεν έβαζε ο πατήρ το χέρι στην τσέπη.\n5) Έχω λιγότερους ηθικούς φραγμούς και από τον Λοβέρδο: Ορίστε, να, τόσα χρόνια σας έβριζα και τώρα σας την πέφτω να με υπουργοποιήσετε. Αφήστε που μπορώ να διαλύσω εξίσου αποτελεσματικά μ΄ αυτόν το ελληνικό πανεπιστήμιο. (Και το ξένο, άμα προκύψουν λόγοι εθνικού συμφέροντος…).\n6) Είμαι κι εγώ παιδί δικτυωμένου γονιού σαν τον Μιλτιάδη Βαρβιτσιώτη. Απορώ μάλιστα γιατί ο νεποτισμός δεν δούλεψε στη δική μου περίπτωση. Βέβαια η δική μου η μάνατζερ είναι λιγότερο ΠΑΣΟΚ από όσο είναι Ν.Δ. ο μπαμπάς του Μίλτου. Αλλά από την άλλη εγώ θα κρατάω και τα προσχήματα. Αποκλείεται να ακούσετε από το δικό μου στόμα ατάκα του τύπου «Ακόμα δεν έχουν φύγει όλα τα σύννεφα από τον ουρανό» (μάλλον τον ρώτησαν τον Μίλτο να κάνει δήλωση για την ελληνική οικονομία ενώ αυτός είχε κατά νου αν θα πάει τελικά το ΣΚ για ιστιοπλοΐα. Δεν εξηγείται αλλιώς…).\nΥΓ.: Ξέχασα να σας πω ότι δεν έχω μόνο προσόντα. Έχω και όραμα. Πώς σας φαίνεται φερ΄ ειπείν να αντικατασταθούν τα μεγάλα δικαστικά σώματα που έχουν αρχίσει να αυτονομούνται επικίνδυνα, από ένα πιο ευέλικτο (και σαφώς πιο διασκεδαστικό), το Ερωτοδικείο; Ή να οργανωθεί θερινό τμήμα της Βουλής στη Μύκονο;